hotchpotch/miracl-hf-unified huggingface dataset:
বিবি খানম মসজিদ
বিবি খান্যম মসজিদ (; ) একটি ঐতিহাসিক জামে মসজিদ, যা সামারকান্দ, উজবেকিস্তানে অবস্থিত। এর নামকরণ করা হয় ১৪শতকের শাসক আমির তৈমুরের স্ত্রী’র নামানুসারে। এর স্ময়কার তোলা ছবি, যা রঙিন করেছেন অগ্রগানী চিত্রগ্রাহক Sergei Mikhailovich Prokudin-Gorskii, যাতে ১৮৯৭ সালের ভূমিকম্পে ধ্বংস হয়েছিল।
বাইরের দেয়ালের দৈর্ঘ্য ১৬৭ মিঃ (১৮২.৬৩ গজ) এবং প্রস্থ ১০৯ মিঃ (১১৯.২০ গজ)। এই মসজিদের উপরের প্রধান গম্ভুজের সর্বোচ্চ উচ্চতা ৪০ মিঃ এবং এর প্রবেশদ্বার উচ্চটায় ৩৫ মিঃ। এই মসজিদের প্রাঙ্গনে মধ্যে একটি বড় মার্বেল পাথরের তৈরী কোর’আন শরীফ রয়েছে।
১৩৯৯ সালের ভারতীয় সমর যুদ্ধের পরে তৎকালীন শাসক তৈমুর সিদ্ধান নেন যে, তার নব্য রাজধানী সামারকান্দে একটি বিশাল মসজিদ নির্মাণ করবেন। মসজিদটি নির্মাণ হয় অত্যন্ত দামী পাথর দিয়ে যা ভারতীয়দের বিপক্ষে যুদ্ধে জয়ের বৈশিষ্ট্য বহন করে। Ruy Gonzáles de Clavijo এর মতে, ৯০ টি অধীগ্রহণকৃত হাতী এই দামী পাথরগুলো বহনের কাজে ব্যবহৃত হয় যাতে সুউচ্চভাবে সামারকান্দের বিবি খান্যম মসজিদটি সুউচ্চভাবে নির্মাণ সম্ভব হয়। মসজিদটির নির্মাণকাজ সমাপ্ত হয় ১৩৯৯ থেকে ১৪০৪ সালের মধ্যে। যাহোক এক শতক ধরে মসজিদটি অব্যবহারের ফলে ধীরে ধীরে তা ধ্বংসের সম্মুখীন হয়। এই মসজিদটি ধ্বংসের উপক্রম হওয়ার প্রধান কারণ হল, এর নির্মাণ ত্রুটি, এবং এটি অতি দ্রুত নির্মাণ হওয়ার ফলে তা দূর করা সম্ভব হয় নি। তাই এর কিছু অংশ আস্তে আস্তে ভেঙে পড়ে। ১৮৯৭ সালের ভূমিকম্পে এর একটি অংশ ভেঙে পড়ে। যাহোক ১৯৭৪ সালে উজবেকিস্তান সরকার এই মসজিদটি পুনঃনির্মাণের কাজ শুরু করে। ফলে এখন যে মসজিদ দেখা যাচ্ছে তা একেবারেই নতুন এবং এর প্রতিষ্ঠাকালীন কোন কাজ এখন আর অবশিষ্ট নেই। সিয়োব বাজার যা বিবি খান্যমের পাদদেশে অবস্থিত যা ৬০০ বছরের পুরনো।10. Xurshid Davron. Bibixonim qissasi (Khurshid Davron. The narration of the Bibi-Khanum),Tashkent.1991
মুলতান সূর্য মন্দির
মুলতান সূর্য মন্দির বা আদিত্য সূর্য মন্দির ছিল একটি প্রাচীন হিন্দু মন্দির। এটি পাকিস্তানের পাঞ্জাব প্রদেশের মুলতান শহরে অবস্থিত।
প্রচলিত কিংবদন্তি অনুসারে, কৃষ্ণের পুত্র শাম্ব কুষ্ঠ রোগ থেকে মুক্ত হতে মুলতানের আদি সূর্যমন্দিরটি নির্মাণ করেছিলেন।
গ্রিক নৌপ্রধান সাইল্যাক্স এই সূর্যমন্দিরের উল্লেখ করেছিলেন। তিনি ৫১৫ খ্রিস্টপূর্বাব্দে এই অঞ্চলের পাশ দিয়ে গিয়েছিলেন। মুলতান শহরের প্রাচীন নাম ছিল কাশ্যপপুর। এই শহর ও তার সূর্যমন্দিরের উল্লেখ হেরোডোটাসও করেছিলেন।
কথিত আছে, ৬৪১ খ্রিস্টাব্দে হিউয়েন সাং এই মন্দিরে এসেছিলেন। তাঁর বর্ণনা থেকে জানা যায়, এই মন্দিরে প্রতিষ্ঠিত বিগ্রহটি ছিল সোনার তৈরি ও বিগ্রহের চোখদুটি ছিল লাল চুনি দিয়ে তৈরি। মন্দিরের দরজা, স্তম্ভ ও চূড়ায় সোনা, রুপো ও রত্নের অনেক ব্যবহার ছিল। প্রতিদিন সহস্রাধিক হিন্দু এই মন্দিরে পূজা দিত। তিনি এই মন্দিরে কিছু দেবদাসীও দেখেছিলেন। তিনি আরও বলেছিলেন, এই মন্দিরে শিব ও বুদ্ধের মূর্তি ছিল।
অষ্টম শতাব্দীতে মুহাম্মদ বিন কাশিমের নেতৃত্বে উমায়াদ খলিফা বাহিনী মুলতান দখল করেন। অনুপ্রবেশকারীরা এই মন্দির লুণ্ঠন করে। কাশিম মন্দিরের রক্ষকদের বন্দী করে ধনসম্পদ লুঠ করেন। শুধু কাঠের বিগ্রহটি লুঠ করা হয়নি। তবে হিন্দুধর্মকে উপহাস করতে এক টুকরো গোমাংস মুর্তিটির গলায় ঝুলিয়ে দেওয়া হয়। বাজারের কাছে কাশিম একটি মসজিদ নির্মাণ করেছিলেন। পরে মুলতান আক্রমণকারী হিন্দু রাজাদের সঙ্গে দরাদরি করার জন্য এই মন্দিরটিকে ব্যবহার করা হত। যেকোনো হিন্দু রাজা মুলতান দখল করতে চাইলেই, মন্দিরটি ধ্বংস করার হুমকি দেওয়া হত। এর ফলে হিন্দু রাজারা মুলতান আক্রমণ থেকে বিরত থাকতেন। দশম শতাব্দীতে ইসমাইলিরা মুলতান দখল করে মূর্তিটি ভেঙে ফেলে ও পুরোহিতদের হত্যা করে। তারা মন্দিরের জায়গায় একটি মসজিদ তৈরি করে। উমায়াদ মসজিদটির বদলে এটি ব্যবহৃত হতে থাকে। পরে গজনির মামুদ নতুন মসজিদটি বন্ধ করে শুক্রবারের প্রার্থনার জন্য পুরনো মসজিদটিই চালু রাখেন। এর ফলে ইসমাইলি মজজিদটি জীর্ণ হয়ে পড়ে। আল বিরুনি লিখেছিলেন, একাদশ শতাব্দীতে হিন্দু তীর্থযাত্রীরা মুলতানের সূর্যমন্দিরে আসতেন না। কারণ সেই সময় মন্দিরটি পুরোপুরি ধ্বংসপ্রাপ্ত হয়েছিল। তারপর আর মন্দিরটি তৈরি হয়নি।
আল বিরুনি এই মন্দিরের বর্ণনাও দিয়েছিলেন। যদিও কথিত আছে গজনির মামুদই ১০২৬ সালে মন্দিরটি সম্পূর্ণ ধ্বংস করে দেন।
মুলতানের যে অংশে মন্দিরটি অবস্থিত ছিল “মূলস্থান”। সম্ভবত এই নাম থেকেই মুলতান শহরের নামের উৎপত্তি হয়েছিল। এই স্থানটি সঠিক কোথায় ছিল, তা আর জানা যায় না। এই নিয়ে গবেষকদের মধ্যে মতান্তর আছে।
তারিক আলি
তারিক আলি (Punjabi, ; জন্ম ২১ অক্টোবর, ১৯৪৩) হচ্ছেন একজন পাকিস্তানি বংশোদ্ভূত ব্রিটিশ লেখক, সাংবাদিক ও চলচ্চিত্রকার। "নিউ লেফট" এবং "সিন পারমিসো" পত্রিকার সম্পাদকীয় কমিটির সদস্য এবং তিনি নিয়মিত "দ্য গার্ডিয়ান", "কাউন্টার পাঞ্চ", এবং "লন্ডন রিভিউ অফ বুকস" ইত্যাদিতে লেখেন।
তারিক আলির গ্রন্থগুলোর মধ্যে রয়েছে, পাকিস্তান: মিলিটারি রুল অ্যান্ড পিপলস পাওয়ার (১৯৭০), ক্যান পাকিস্তান সার্ভাইভ? দ্য ডেথ অফ এ স্টেট, বুশ ইন ব্যাবিলন (২০০৩), স্ট্রিট ফাইটিং ইয়ারস, ক্ল্যাশ অব ফান্ডামেন্টালিজমসঃ ক্রুসেডস, জিহাদ এবং আধুনিকতা (২০০২), এ ব্যাংকার অফ অল সিজনস (২০০৭), দ্য ওবামা সিন্ড্রোম (২০১০)। তাঁর ইসলাম চতুষ্টয় সিরিজের প্রথম উপন্যাস শ্যাডোজ আন্ডার পমেগ্রানাটে ট্রি জার্মানিতে বেস্ট সেলার হয়।
২০০১ জম্মু ও কাশ্মীর বিধানসভা জঙ্গি হামলা
২০০১ সালের ১ অক্টোবর জৈস-এ-মোহাম্মদ জঙ্গিরা শ্রীনগরে জম্মু ও কাশ্মীর রাজ্য বিধানসভা চত্বরে একটি গাড়িবোমা ও ৩ জন ফিদায়েন আত্মঘাতী জঙ্গির সাহায্যে একটি বিস্ফোরণ ঘটায়। এই বিস্ফোরণে ৩৮ জন নাগরিক ও ৩ জন ফিদায়েন জঙ্গি নিহত হয়।
অফিস ছুটির পর দুপুর দুটোয় বিস্ফোরণটি ঘটে। একজন জঙ্গি বিস্ফোরক-ভর্তি জিপ নিয়ে মূল ফটকের সামনে এসে বিস্ফোরণ ঘটায়। অন্যান্য জঙ্গিরা বিধানসভা ভবনে ঢুকে গিয়ে নিয়ন্ত্রণ নিজের হাতে তুলে নেয়। কয়েক ঘণ্টা নিরাপত্তারক্ষীদের সঙ্গে সংঘর্ষের পর সব জঙ্গিই মারা যায়। বিধায়কেরা কেউ নিহত হয়নি। কারণ বিধানসভা ভবনটি এই ঘটনার কিছুদিন আগে একটি অগ্নিকাণ্ডে ক্ষতিগ্রস্থ হওয়ায় বিধায়কেরা অন্য একটি অস্থায়ী ভবনে কাজ চালাচ্ছিলেন। প্রবীণ নেতারা বিধানসভায় ছিলেন না। বিধানসভার অধ্যক্ষকে নিরাপত্তারক্ষীরা নিরাপদে বাইরে বের করে আনতে পেরেছিল।
জৈস-এ-মোহাম্মদ জঙ্গিগোষ্ঠীটি এই বিস্ফোরণের দায় স্বীকার করে। তারা পাকিস্তানি নাগরিক ওয়াজাহাত হুসেনকে আত্মঘাতী জঙ্গি বলে উল্লেখ করে। এর পর ভারত সরকার কঠোর ভাষায় পাকিস্তান সরকারকে প্রতিক্রিয়া জানায়। এই প্রতিবাদপত্রে বলা হয়েছিল, “সীমান্তের ওপারে ঘৃণা ও সন্ত্রাসের চর্চা ভারত মেনে নেবে না। ভারতের ধৈর্যের সীমা আছে।” জম্মু ও কাশ্মীরের তৎকালীন মুখ্যমন্ত্রী ফারুক আবদুল্লা জঙ্গি হানায় নিহত ৩৮ জনকে শহিদ আখ্যা দেন এবং পাকিস্তানের বিরুদ্ধে ষড়যন্ত্রের অভিযোগ আনেন। তিনি বলেছিলেন, “পাকিস্তানের বিরুদ্ধে এখনই যুদ্ধ ঘোষণা করে জঙ্গি প্রশিক্ষণ শিবিরে বোমা নিক্ষেপ করা উচিত। আমাদের ধৈর্য শেষ হয়ে আসছে।”
বাণিজ্যিক মার্কা
বাণিজ্যিক মার্কা বা ট্রেডমার্ক (পণ্যচিহ্ন, বাণিজ্য প্রতীক, ইত্যাদি নামেও পরিচিত) বলতে এমন একটি বিশিষ্ট ও স্বতন্ত্র প্রতীককে বোঝায় যা কোনও পণ্য প্রস্তুতকারক বা ব্যবসায়ী তার পণ্যের বা সেবার গায়ে স্থাপন করে। বর্ণ, বর্ণগুচ্ছ, শব্দ, শব্দগুচ্ছ, চিত্রলৈখিক প্রতীক বা নকশা দিয়ে মার্কাটি সৃষ্টি করা হয়। অন্য প্রতিদ্বন্দ্বী ব্যবসায়ীর পণ্য বা সেবা থেকে নিজস্ব পণ্য বা সেবাকে যাতে সহজে পৃথক করে চেনা যায়, সেই উদ্দেশ্যে বাণিজ্যিক মার্কা ব্যবহার করা হয়। বাণিজ্যিক মার্কা সাধারণত পণ্যের মোড়কের গায়ে, চালানপত্রে অথবা পণ্যের রশিদে অঙ্কিত থাকে। এছাড়া স্বত্বাধিকারীর ব্যবসায়িক স্থাপনাতেও এই প্রতীক প্রদর্শিত হয়ে থাকে। যথাযথ সরকারী কর্তৃপক্ষের কাছে নিবন্ধিত বাণিজ্যিক মার্কা কেবলমাত্র নিবন্ধনকারী ব্যবসায়ী ব্যবহার করার একচেটিয়া আইনি অধিকার রাখেন। তবে কোনও কোনও দেশে নিবন্ধন না করেও ব্যবসায়ীরা তাদের বাণিজ্যিক মার্কা সংরক্ষণের ব্যাপারে আইনি সহায়তা পেতে পারেন।
স্বতন্ত্র পণ্যের মালিকানা স্বত্ব দাবি করার জন্য সাধারণত বাণিজ্যিক মার্কা বা ট্রেডমার্ক ব্যবহার করা হয়। সত্ত্বধিকারী ব্যতীত অন্য কেউ কোন পণ্যের বাণিজ্যিক মার্কা নিয়ে ব্যবসা করলে বা বিজ্ঞাপন দিলে তা আইনত দণ্ডনীয় অপরাধ। বাণিজ্যিক মার্কার স্বত্বাধিকারী না হয়েও এটি অনুমতিপত্রের মাধ্যমে ব্যবহার করা যেতে পারে। সচরাচর খেলনা নির্মাতা প্রতিষ্ঠানসমূহ বাণিজ্যিক মার্কার অনুমোদনপত্র লাভের মাধ্যমে ব্যবসা পরিচালনা ও বিপণন করে থাকে।
বাণিজ্যিক মার্কা বা ট্রেডমার্কের অবৈধ ব্যবহার করে নকল পণ্য বা সেবা দেওয়ার চেষ্টা করলে তাকে মার্কা চুরি (ট্রেডমার্ক পাইরেসি) বলা হয়। মার্কা চুরির শিকার হলে বাণিজ্যিক মার্কার স্বত্বাধিকারী আইনের আশ্রয় নিতে পারেন। অধিকাংশ দেশেই স্বত্ত্বধিকারীকে আইনি সহায়তা পেতে হলে বাণিজ্যিক মার্কার নিবন্ধন করিয়ে নিতে হয়। মার্কিন যুক্তরাষ্ট্র, কানাডাসহ আরও কিছু দেশে বাণিজ্যিক মার্কার ক্ষেত্রে "সাধারণ আইন" (Common Law) ব্যবহার করা হয়। এক্ষেত্রে অনিবন্ধিত বাণিজ্যিক মার্কার স্বত্ত্বধিকারীরাও জালিয়াতির বিরুদ্ধে আইনি ব্যবস্থা নিতে পারেন। তবে অনিবন্ধিত স্বত্বাধিকারীরা সাধারণত নিবন্ধিত স্বত্বাধিকারীদের চেয়ে কম আইনি সহায়তা পেয়ে থাকেন।
বাণিজ্যিক মার্কা বা ট্রেডমার্ক বোঝাতে সাধারণত নিচের প্রতীকগুলি ব্যবহার করা হয়ঃসাধারণত বাণিজ্যিক মার্কা বা ট্রেডমার্ক একটি ছবি, বর্ণ বা বর্ণসমষ্টি, অথবা প্রতীক হয়ে থাকে। যদি কোন কোম্পানি বা ব্যবসা প্রতিষ্ঠান শুধুমাত্র সেবা প্রদান করে তাহলে বাণিজ্যিক মার্কার বদলে সেবা মার্কা (সার্ভিস মার্ক) কথাটিও ব্যবহার করা যায়।
তিলো পা
তিলো পা বা তিলোপাদ (৯৮৮–১০৬৯) একজন বৌদ্ধ মহাসিদ্ধ ছিলেন যিনি মহামুদ্রা পদ্ধতি উদ্ভব করেন।
তিলো পার জন্ম বঙ্গদেশের চাটিভাভো বা অধুনা চট্টগ্রামে এক ব্রাহ্মণ বা রাজপরিবারে হয় বলে অনুমান করা হয়। বৌদ্ধ ধর্মের প্রতি আকৃষ্ট হয়ে তিনি ধীরে ধীরে বৌদ্ধ সন্ন্যাস ধর্ম গ্রহণ করেন। ভারতের বিভিন্ন অঞ্চল ঘুরে তিনি বিভিন্ন বৌদ্ধ পন্ডিতদের কাছে শিক্ষালাভ করেন। তিনি সর‍্য পার নিকট হতে চন্ডালী, নাগার্জুনের নিকট হতে প্রভাশ্বর, কম্বলাম্বর পার নিকট হতে স্বপ্নদর্শন, ইন্দ্রভূতির নিকট হতে প্রজ্ঞার শিক্ষা লাভ করেন। এছাড়া তিনি সুখসিদ্ধি ও মাতঙ্গী নামক দুই বৌদ্ধ ভিক্ষুণীর নিকট হতেও শিক্ষা লাভ করেন।
তিলো পা তাঁর শিষ্য নারো পাকে মহামুদ্রা পদ্ধতির শিক্ষা দান করেন। এছাড়াও তিনি উপদেশের ছয়টি শব্দ বলে যান। এই উপদেশের প্রকৃত সংস্কৃত রচনাটি বর্তমানে কোনো অস্তিত্ব নেই। একমাত্র তিব্বতী ভাষায় গ্নাদ-ক্যি-গ্জের-দ্রুগ () নামে এই উপদেশ পাওয়া যায়। এই ছয়টি উপদেশ তিব্বতী ভাষায় ও তার বাংলা প্রতিশব্দ নিম্নে দেওয়া হল।
২০০২ রঘুনাথ মন্দির জঙ্গি হামলা
২০০২ রঘুনাথ মন্দির জঙ্গি হামলা বলতে ভারতের জম্মুতে অবস্থিত রঘুনাথ মন্দিরে ২০০২ সালে ঘটে যাওয়া দুটি আত্মঘাতী জঙ্গি হামলার ঘটনাকে বোঝায়। মন্দিরটি হিন্দু দেবতা রামের মন্দির। মন্দিরটি ১৮৬০ সালে রাজা রণবীর সিং নির্মাণ করিয়েছিলেন।
২০০২ সালের ৩০ মার্চ দুজন আত্মঘাতী জঙ্গি মন্দিরে হামলা চালায়। এই হামলায় ৩ জন নিরাপত্তা রক্ষী সহ মোট ১১ জন মারা যান এবং ২০ জন আহত হন। সকাল ১০টা ২০ মিনিট নাগাদ এই হামলার ঘটনাটি ঘটে। ওই সময় জঙ্গিরা এসে রক্ষীদের গুলি করে হত্যা করে। তারপর তারা মন্দিরে ঢুকে গিয়ে একটি গ্রেনেড ছোঁড়ে এবং দর্শনার্থীদের উপর এলোপাথাড়ি গুলি বর্ষণ করে। কার্তুজ ফুরিয়ে গেলে একজন হামলাকারী নিজের শরীরে লাগানো আত্মঘাতী বোমাটি ফাটিয়ে দেয়। ভারতের তৎকালীন বিদেশ মন্ত্রী ওমর আবদুল্লা জঙ্গি হামলার জন্য পাকিস্তানকে দায়ী করেন। তিনি সীমান্ত থেকে সেনা প্রত্যাহারের সম্ভাবনার কথা উড়িয়ে দেন ও বলেন, ইসলামাবাদ সীমান্তে নজরদারির জন্য কিছুই করেনি।
২০০২ সালেরই ২৪ নভেম্বর রঘুনাথ মন্দিরে দ্বিতীয়বার আত্মঘাতী জঙ্গি হামলার ঘটনা ঘটে। এই সময় দুজন জঙ্গি মন্দিরের মধ্যে ঢুকে ১৪ জন দর্শনার্থীকে হত্যা করে। এই ঘটনায় ৪৫ জন আহত হন। প্রত্যক্ষদর্শীরা জানিয়েছেন, জঙ্গিরা মন্দিরে ঢুকে গ্রেনেড ছোঁড়ে ও এলোপাথারি গুলি চালায়। ভারত এই বিস্ফোরণের জন্য পাকিস্তানি জঙ্গি গোষ্ঠী লস্কর-ই-তৈবাকে দায়ী করে। ভারতের তৎকালীন উপ-প্রধানমন্ত্রী লালকৃষ্ণ আডবাণী লস্কর-ই-তৈবার নেতা হাফিজ মুহাম্মদ সইদকে ছেড়ে দেওয়ার জন্য পাকিস্তানকে এই হামলায় অভিযুক্ত করেন।
সেন্ট্রাল রিজার্ভ পুলিশ ফোর্স রক্ষী যতীন্দ্রনাথ রাই, অ্যাসিস্ট্যান্ট কম্যান্ডার দেব সিং, হেড কনস্টেবল ই. জি. রাও, হেড কনস্টেবল টি. এ. সিং, এবং নিহত কনস্টেবল কে. কে. পাণ্ডে এই সংঘর্ষে বিশেষ কৃতিত্ব দেখিয়েছিলেন। কে. কে. পাণ্ডেকে মরণোত্তর রাষ্ট্রপতি পুলিশ শৌর্য পদক দেওয়া হয়। অন্যদের পুলিশ শৌর্য পদক দেওয়া হয়।
কাওরু মারুইয়ামা
কাওরু মারুইয়ামা (; ) (৮ই জুন, ১৮৯৯ – ২১শে অক্টোবর, ১৯৭৪) ছিলেন একজন জাপানী কবি। তিনি প্রথমে টোকিও এবং পরে আইচি বিশ্ববিদ্যালয়ে অধ্যাপনা করেন। কিছুদিন "চার ঋতু" সাহিত্য পত্রিকার সম্পাদক ছিলেন। "দশ বছর", "পরীর দেশ", "ফুলের হৃদয়" তাঁর পরিণত কাব্যগ্রন্থ। কখনো কখনো তাঁকে সমুদ্রের কবি হিসেবেও চিহ্নিত করা হয়। তাঁর নির্বাচিত রচনাবলী রবার্ট এপ ইংরেজিতে অনুবাদ করেছেন।
ভীমরাজ
ভীমরাজ (বৈজ্ঞানিক নাম: "Dicrurus paradiseus") ডাইক্রুরিডি পরিবারের সদস্য ফিঙে পাখির আরেকটি প্রজাতি। বাংলাদেশের খুলনা-বাগেরহাট অঞ্চলে এরা সিংহরাজ বলে পরিচিত। অনেকে একে রাজফিঙ্গে বা ধীরাজ নামেও ডাকে। এদের কণ্ঠস্বর কর্কশ। ডাকে অনেকটা চেক-চেক-চিউক-ক্যাঁচ-চ্যাঁক সুরে। অন্য প্রজাতির পাখির স্বর নকল করতে পারে এরা।
ভীমরাজ লম্বায় প্রায় ৩২-৩৫ সেন্টিমিটার ও ওজনে ১২০ গ্রাম। লেজের দৈর্ঘ্য ১৫ সেন্টিমিটার এবং লেজের বাইরের পালক ৪৮ সেন্টিমিটার। লম্বা লেজের বাহির পালক দুটির শেষ প্রান্তে রয়েছে প্যাঁচানো উজ্জ্বল কালো ফিতা বা র‌্যাকেট। এদের গায়ের পালক নীলাভ কালো। ডানার তলায় সামান্য সাদা ছোপ। চোখের মণি লাল। মাথার সামনে ঝুঁটি রয়েছে। ঠোঁট ও পা কালো। স্ত্রী-পুরুষ দেখতে একই রকম। অপ্রাপ্ত বয়স্ক পাখিদের মাথায় ঝুঁটি থাকে না এবং লেজের ডগার বাড়তি পালকও থাকে না। বয়স বাড়ার সঙ্গে সঙ্গে এসব গজায়।
ভীমরাজ পাখির প্রধান খাবার কীটপতঙ্গ। এরা সাধারণত উড়ন্ত পোকামাকড় খায়। পোকা-মাকড় দেখলে ছোঁ মেরে শিকার ধরে। উড়ন্ত উঁইপোকা উড়ে উড়ে শিকার করতে দেখা যায়। ফুলের মধু বা নির্যাসও মাঝে মাঝে খেতে পারে এরা।। 
ভীমরাজ সব প্রাকৃতিক বন, ম্যানগ্রোভ বন ও বাঁশবনে থাকে। এরা একাকী বা জোড়ায় থাকে বা ছোট ছোট দলে বিচরণ করতে স্বাচ্ছন্দ্যবোধ করে।।
ফেব্রুয়ারি-আগস্ট প্রজনন-কাল। গাছের উঁচু শাখায় সরু শিকড়-বাকড় দিয়ে পেয়ালা আকৃতির বা বাটির মতো বাসা বানায়। বাসার উপকরণ হিসাবে ব্যবহার করে ঘাস, সরু কাঠি, মাকড়সার জাল। বাসা বানানো হলে বাইরের দিকে শ্যাওলা দিয়ে লেপ্টে দেয়। স্ত্রী পাখি পাটকিলে রঙের ডিম পাড়ে। ডিম পাড়ে ৩-৪টি। ডিম ফোটে ১৫-২১ দিনে।।
শ্যামপুকুর বাটী
শ্যামপুকুর বাটী হল রামকৃষ্ণ মঠ ও মিশনের একটি শাখাকেন্দ্র। এটি একটি হিন্দু মঠ ও জাদুঘর। শ্যামপুকুর বাটী উত্তর কলকাতার শ্যামপুকুর অঞ্চলে অবস্থিত। ১৮৮৫ সালে দুই মাস রামকৃষ্ণ পরমহংস এই বাড়িতে অবস্থান করেছিলেন। ক্যান্সার ধরা পড়ার পর কলকাতায় থেকে চিকিৎসা করানোর জন্য ২ অক্টোবর তিনি এই বাড়িতে আসেন। ১১ ডিসেম্বর তিনি এই বাড়ি ছেড়ে যান কাশীপুর উদ্যানবাটীতে। রামকৃষ্ণ পরমহংসের সঙ্গে সারদা দেবী, স্বামী বিবেকানন্দ (সেই সময় নরেন্দ্রনাথ দত্ত নামে পরিচিত) ও অন্যান্য শিষ্যরাও এই বাড়িতে থাকতেন।
১৮৮৫ সালের ৬ নভেম্বর ছিল কালীপূজা। রামকৃষ্ণ পরমহংস সেইদিন রাতে কালীপূজার আয়োজন করতে বলেছিলেন। সমস্ত উপাচার জোগাড়ের পরও তিনি কালীপূজা করছেন না দেখে গিরিশচন্দ্র ঘোষ প্রমুখ শিষ্যরা তাঁর শরীরেই কালীর পূজা করেন। এই সময় তিনি উঠে দাঁড়িয়ে কালীর মতো বর ও অভয় মুদ্রা প্রদর্শন করেছিলেন। রামকৃষ্ণ ভক্তমণ্ডলীতে এই ঘটনা "বরাভয় লীলা" নামে পরিচিত।
বর্তমানে রামকৃষ্ণ মিশন এই বাড়িটি অধিগ্রহণ করেছেন। বর্তমানে শ্যামপুকুর বাটী বেলুড় মঠের অধীনস্থ একটি মঠকেন্দ্র ও রামকৃষ্ণ মন্দির। যে ঘরে রামকৃষ্ণ পরমহংস থাকতেন, সেই ঘরটি এখন ঠাকুরঘর হিসেবে ব্যবহৃত হয়। যে ঘরে সারদা দেবী থাকতেন, সেই ঘরটিকেও ঠাকুরঘরে রূপান্তরিত করা হয়েছে। এই বাড়িতে তাঁর ব্যবহৃত কিছু জিনিস ও কয়েকটি চিত্র রাখা আছে। অন্যান্য জিনিসের সঙ্গে রয়েছে সেই ক্যামেরার কয়েকটি অংশ, যেটি দিয়ে প্রথম রামকৃষ্ণ পরমহংসের ছবি তোলা হয়েছিল।
সেনেট অব শ্রীরামপুর কলেজ (বিশ্ববিদ্যালয়)
সেনেট অফ শ্রীরামপুর কলেজ (বিশ্ববিদ্যালয়) পশ্চিমবঙ্গের শ্রীরামপুর শহরে অবস্থিত। ১৮২৭ সালে এই সেনেট বিশ্ববিদ্যালয়ের মর্যাদা পায়। এটিই ভারতের প্রথম বিশ্ববিদ্যালয়-মর্যাদা প্রাপ্ত শিক্ষাপ্রতিষ্ঠান।
খ্রিস্টান ধর্মপ্রচারক জোশুয়া মার্শম্যান, উইলিয়াম কেরি ও উইলিয়াম ওয়ার্ড (এরা তিনজন শ্রীরামপুর ত্রয়ী নামে পরিচিত) শ্রীরামপুর কলেজ স্থাপন করেন। এই কলেজ স্থাপনের উদ্দেশ্য ছিল ভারতের সকলকে বর্ণ ও ধর্ম নির্বিশেষে কলা ও বিজ্ঞানের শিক্ষা দেওয়া ও ভারতে ক্রমবর্ধমান চার্চের কাজ পরিচালনার জন্য একটি মিনিস্ট্রিকে প্রশিক্ষণ দেওয়া।
এর অধীনস্থ সকল খ্রিস্টীয় ধর্মতত্ত্ব শিক্ষাপ্রতিষ্ঠানের (কলেজ) আকাদেমিক প্রশাসন নিয়ন্ত্রণ করে। একটি ড্যানিশ সনদ বলে শ্রীরামপুর কলেজের কাউন্সিল কোনো বিষয়ে ডিগ্রি দেওয়ার অধিকারী। বর্তমানে সেনেট অনুমোদিত ধর্মতত্ত্ব-বিষয়ক ডিগ্রিগুলিই শ্রীরামপুর কলেজ দিতে পারে।
শেন শিলিংফোর্ড
শেন শিলিংফোর্ড (; জন্ম: ২২ ফেব্রুয়ারি, ১৯৮৩) ওয়েস্ট ইন্ডিজের ক্রিকেটার হিসেবে ডোমিনিকা প্রজাতন্ত্রের ডাবল্যাঙ্ক এলাকা থেকে প্রতিনিধিত্ব করছেন। ওয়েস্ট ইন্ডিজের বর্তমান দলে বোলার হিসেবেই মূলতঃ তার অবস্থান। পাশাপাশি উইন্ডওয়ার্ড আইল্যান্ডের পক্ষে প্রথম-শ্রেণীর ক্রিকেট এবং লিস্ট এ ক্রিকেটেও খেলছেন।
১০ জুন, ২০১০ তারিখে শিলিংফোর্ড তার টেস্ট ক্রিকেট অভিষেক ঘটান। নিজেদের মাঠে দক্ষিণ আফ্রিকার বিপক্ষে অনুষ্ঠিত সিরিজের তিনটি খেলাতেই তিনি অংশগ্রহণ করেন। তারপর তিনি ২০১০-১১ মৌসুমে ওয়েস্ট ইন্ডিজ দলের হয়ে শ্রীলঙ্কা সফর করেন। সেখানে তিনি প্রথম টেস্টে পাঁচ উইকেট লাভ করেন। প্রথম ইনিংসে চার উইকেট লাভ করে শ্রীলঙ্কার ব্যাটিং বিপর্যয় ঘটান ও শ্রীলঙ্কা দলকে ফলো-অনে পাঠান। কিন্তু তৃতীয় দিন বৃষ্টিজনিত কারণে খেলা মাঠে গড়ায়নি ও শ্রীলঙ্কা ঘুরে দাঁড়ানোয় খেলাটি ড্র হয়।
২০ নভেম্বর, ২০১০ তারিখের তার প্রথম আন্তর্জাতিক ক্রিকেট ম্যাচের আম্পায়ারিত্ব করেন আসাদ রউফ, রিচার্ড কেটেলবরা এবং স্টিভ ডেভিস। তারা একযোগে তার বোলিং ভঙ্গীমায় সন্দেহজনক বিষয়াদি লক্ষ্য করেন। নির্দিষ্ট বাহু বাঁকানোর পরিবর্তে ১৭ ডিগ্রী বাঁকিয়ে বোলিংয়ের জন্য অবৈধ হিসেবে গণ্য করে আইসিসি বরাবরে প্রতিবেদন প্রেরণ করেন। এপ্রেক্ষিতে ২১ ডিসেম্বর, ২০১০ তারিখে আন্তর্জাতিক ক্রিকেট কাউন্সিল কর্তৃপক্ষ বোলিং ভঙ্গীমা সংশোধনের পূর্ব পর্যন্ত আন্তর্জাতিক ক্রিকেটে অংশগ্রহণ নিষিদ্ধ ঘোষণা করে। এরপর তিনি আন্তর্জাতিক ক্রিকেটে বোলিং করেননি ও ২০১০-১১ মৌসুমের ক্যারিবিয় টুয়েন্টি২০ প্রতিযোগিতায় উইন্ডওয়ার্ড আইল্যান্ডসের দল থেকে বাদ পড়েন। এর পরিবর্তে তাকে সাজিকর হাই পারফরম্যান্স সেন্টারে বোলিং সংশোধনের জন্য প্রেরণ করা হয়। মে, ২০১১ সালে পরীক্ষা-নিরীক্ষান্তে শিলিংফোর্ডের বোলিং বৈধ হিসেবে ঘোষিত হয় ও আন্তর্জাতিক ক্রিকেটে প্রত্যাবর্তনের অনুমতি প্রদান করে।
রবার্ট এপ
রবার্ট চার্লস এপ () (জন্মঃ ১৫ই ডিসেম্বর, ১৯২৬) হচ্ছেন একজন অনুবাদক যিনি জাপানি সাহিত্যকে ইংরেজিতে অনুবাদ করেছেন। অন্যদের মধ্যে তিনি সাকুতারো হাগিওয়ারা, কাওরু মারুইয়ামা এবং তাচিহারা কিচিযো'র কবিতা অনুবাদ করেছেন।
তিনি হার্ভার্ড বিশ্ববিদ্যালয়ের পিএইচডি এবং UCLA-এর অধ্যাপক এমেরিটাস।
কিনোশিতো ইয়ুজি-এর কবিতা ও জাপানি সাহিত্য অনুবাদের জন্য (১৯৭৯) তিনি প্রথম জাপান মার্কিন যুক্তরাষ্ট্র ফ্রেন্ডশিপ কমিশনের ফ্রেন্ডশিপ ফান্ড পুরস্কার যৌথভাবে অর্জন করেন।
ওড্ডিয়ান
ওড্ডিয়ান (; ) মধ্যযুগীয় ভারতের একটি ছোট রাজ্য ছিল। এই রাজ্য থেকে বজ্রযান বৌদ্ধধর্ম উদ্ভূত ও সমৃদ্ধ হয় বলে অনুমান করা হয়।
ওড্ডিয়ানের প্রকৃত অবস্থান সম্বন্ধে বিতর্ক রয়েছে। যে সমস্ত স্থানকে ওড্ডিয়ান অঞ্চলের সাথে একাত্ম করা হয়েছে, সেগুলি হল নিম্নরূপ-
ওড্ডিয়ান শব্দটি দ্রাবিড় শব্দ "ওট্টিয়ন" থেকে এসেছে বলে ভাষাবিদেরা অনুমান করেন, যার অর্থ ওড্রদেশের বাসিন্দা বা তেলুগু ভাষায় "ওট্টিয়ম" দেশের বাসিন্দা। বর্তমান উড়িষ্যা রাজ্যকে ওড্র বা ওট্টিয়ম বলা হত। আবার, ওড্ডিয়ান শব্দটি উদ্যান শব্দের মধ্য ইন্দো-আর্য ভাষাগত পরিবর্তিত রূপ বলেও মনে করা হয়। চীনা পরিব্রাজক হিউয়েন সাং এই নামেই উড়িষ্যার অঞ্চলগুলিকে চিনতেন। ভাষাবিদ পি সি বাগচীর মতে তিব্বতী ভাষায় ও-র্গ্যান বা উ-র্গ্যান () এবং ও-ডি-ভি-ষা নামক দুইটি পৃথক শব্দ পাওয়া যায়। এর মধ্যে ও-র্গ্যান বা উ-র্গ্যান বা ও-ডি-য়া-না রাজ্যের সঙ্গে ওড্ডিয়ানের রাজা ইন্দ্রভূতির নাম জড়িত। অপরদিকে ও-ডি-ভি-ষা বা ওড্র (অধুনা উড়িষ্যা) রাজ্যের সঙ্গে রাজা ইন্দ্রভূতির উল্লেখ পাওয়া যায় না। কিন্তু এন কে সাহুর মতে ওড, ওড্র, উড্র, ওডিভিষা এবং ও-ডি-য়া-না বা উড্ডিয়ান একই শব্দের ভিন্ন রূপ। সাধনমালা গ্রন্থে উড্ডিয়ান শব্দটিকে ওড্রয়ান বানানে এবং কালিকা পুরাণ গ্রন্থে ওড্র বানানে লেখা রয়েছে। চতুরাশিতি সিদ্ধ প্রবৃত্তি গ্রন্থে ইন্দ্রভূতিকে ওডিভিষার রাজা হিসেবে উল্লেখ করা হয়েছে এবং ব্স্তান-'গ্যুর নামক তিব্বতী গ্রন্থসঙ্কলনে তাঁকে উড়িষ্যার রাজা হিসেবে উল্লেখ করা হয়েছে। এছাড়াও ইন্দ্রভূতি রচিত জ্ঞানসিদ্ধি গ্রন্থের সূচনাতে উড়িষ্যার দেবতা জগন্নাথের বন্দনা করা হয়েছে। সেই হিসেবে বর্তমান উড়িষ্যা রাজ্যই যে মধ্যযুগে ওড্ডিয়ান ছিল, সেই প্রমাণ পাওয়া যায়।
নলিনীনাথ দাশগুপ্ত ওড্ডিয়ানের অবস্থান সম্পর্কে মত পোষণ করেছেন যে এই স্থানটি প্রাচীন বাংলায় অবস্থিত ছিল। ব্স্তান-'গ্যুর গ্রন্থসঙ্কলনে উল্লেখ রয়েছে সরহ পা এবং তৈলিকপাদের জন্ম ওড্ডিয়ানে হয়েছিল। আবার, পাগ-সাম-জোন-জাং নামক তিব্বতী গ্রন্থে তাঁদেরকে বঙ্গালের অধিবাসী বলা হয়েছে। ব্স্তান-'গ্যুর গ্রন্থসঙ্কলনের দুইটি বিভিন্ন অংশে অবধূতপাদ অদ্বয়বজ্রকে ওড্ডিয়ানবাসী এবং বাঙ্গালী বলা হয়েছে। পাগ-সাম-জোন-জাং গ্রন্থে লুই পাকে ওড্ডিয়ানে জন্ম হয়েছে বলা হলেও ব্স্তান-'গ্যুর গ্রন্থসঙ্কলনে তাঁকে বাংলার অধিবাসী বলা হয়েছে। ঐতিহাসিক নীহাররঞ্জন রায় নলিনীনাথ দাশগুপ্তের মতামতকে সমর্থন করেছেন।
ইন্দ্রভূতি
ইন্দ্রভূতি বা রাজা জা ওড্ডিয়ান রাজ্যের রাজা ও একজন বৌদ্ধ মহাসিদ্ধ ছিলেন, যদিও মন্ত্রযান বৌদ্ধমতে একাধিক ইন্দ্রভূতি নামধারী ব্যক্তির উল্লেখ পাওয়া যায়।
ভাষাবিদ পি সি বাগচীর মতে তিব্বতী ভাষায় ও-র্গ্যান বা উ-র্গ্যান () এবং ও-ডি-ভি-ষা নামক দুইটি পৃথক শব্দ পাওয়া যায়। এর মধ্যে ও-র্গ্যান বা উ-র্গ্যান বা ও-ডি-য়া-না রাজ্যের সঙ্গে ওড্ডিয়ানের রাজা ইন্দ্রভূতির নাম জড়িত। অপরদিকে ও-ডি-ভি-ষা বা ওড্র (অধুনা উড়িষ্যা) রাজ্যের সঙ্গে রাজা ইন্দ্রভূতির উল্লেখ পাওয়া যায় না। কিন্তু এন কে সাহুর মতে ওড, ওড্র, উড্র, ওডিভিষা এবং ও-ডি-য়া-না বা উড্ডিয়ান একই শব্দের ভিন্ন রূপ। সাধনমালা গ্রন্থে উড্ডিয়ান শব্দটিকে ওড্রয়ান বানানে এবং কালিকা পুরাণ গ্রন্থে ওড্র বানানে লেখা রয়েছে। চতুরাশিতি সিদ্ধ প্রবৃত্তি গ্রন্থে ইন্দ্রভূতিকে ওডিভিষার রাজা হিসেবে উল্লেখ করা হয়েছে এবং ব্স্তান-হ্গ্যুর () নামক তালিকায় তাঁকে উড়িষ্যার রাজা হিসেবে উল্লেখ করা হয়েছে। এছাড়াও ইন্দ্রভূতি রচিত জ্ঞানসিদ্ধি গ্রন্থের সূচনাতে উড়িষ্যার দেবতা জগন্নাথের বন্দনা করা হয়েছে। সেই হিসেবে বর্তমান উড়িষ্যা রাজ্যই যে মধ্যযুগে ওড্ডিয়ান ছিল, সেই প্রমাণ পাওয়া যায়।
তিব্বতী বৌদ্ধধর্মের র্ন্যিং মা ধর্মসম্প্রদায়ের প্রবাদ অনুসারে তিব্বতী বর্ষপঞ্জীর ভূমি বানরের নামাঙ্কিত বছরে ইন্দ্রভূতি বা রাজা জা আকাশ থেকে জাদুবলে নিজের প্রাসাদ্র ছাদে পড়ে যাওয়া মন্ত্রযান গ্রন্থ থেকে শিক্ষা লাভ করেন। রাজা জা এই শিক্ষা কুকুরাজাকে দান করেন। র্ন্যিং-মা-র্গ্যুদ-'বুম () নামক গ্রন্থসংকলনের তৃতীয় খন্ডে কুন-ব্জাং-য়ে-শেস-গ্সাল-বার-স্তোন-পা'ই-থাব্স-ক্যি-লাম-ম্ছোগ-'দুস-পা'ই-র্গ্যুদ () নামক তন্ত্রের পঞ্চম অধ্যায়ে এই ঘটনা সম্বন্ধে উল্লেখ রয়েছে।
ইন্দ্রভূতি বৌদ্ধ মহাসিদ্ধ কম্বলাম্বর পার নিকট হতে শিক্ষালাভ করেন এবং মহাসিদ্ধ তিলো পাকে প্রজ্ঞা নামক শিক্ষাদান করেন।
আহমদ বিন হাম্বল
ইমাম আহমদ বিন মুহাম্মাদ বিন হাম্বল আবু আবদুল্লাহ আল-শাইবানী (৭৮০-৮৫৫ খ্রিস্টাব্দ/ ১৬৪-২৪১ হিজরী) () ছিলেন একজন বিখ্যাত ইসলামি ব্যক্তিত্ব, ইসলামি আইন এবং হাদিস বিশারদ। ইসলামের প্রচলিত চার মাযহাবের একটি হাম্বলী মাযহাব তারই ব্যাখ্যা-বিশ্লেষণের ভিত্তিতে গঠিত। মুসলিম বিশ্বে ইমাম আহমদ শাইখুল ইসলাম উপাধিতে পরিচিত। ইমাম আহমদের সংকলিত হাদিসগ্রন্থ "মুসনাদ"কে তাঁর মহতী কীর্তি গণ্য করা হয়।
সপ্তপদী (দ্ব্যর্থতা নিরসন)
সপ্তপদী নামটি দিয়ে নিচের নিবন্ধসমূহ নির্দেশ করতে পারে:
রিয়াজ অভিনীত চলচ্চিত্রের তালিকা
রিয়াজ উদ্দিন আহমেদ সিদ্দিক, জনপ্রিয় পরিচিতি রিয়াজ (; জন্ম: ২৬ অক্টোবর, ১৯৭২) একজন বাংলাদেশী চলচ্চিত্র অভিনেতা। তিনি ১৯৯৫ সালে বাংলার নায়ক চলচ্চিত্রে অভিনয়ের মাধ্যমে চলচ্চিত্র জগতে পদার্পণ করেন। যদিও প্রথম চলচ্চিত্রটি তাঁকে প্রশন্ত সুনাম প্রদান করেনি। ১৯৯৭ সালে মহাম্মদ হান্নান পরিচালিত "প্রাণের চেয়ে প্রিয়" চলচ্চিত্রটি অসাধারণ ব্যবসায়িক সাফল্য লাভ করে এবং রাতারাতি জনপ্রিয়তার শীর্ষে চলে আসেন। তিনি বাংলাদেশের অনেক গুনী পরিচালকের সাথে কাজ করে অসংখ্য চলচ্চিত্রে অভিনয় করে বাণিজ্যিকভাবে সফল হয়েছেন। এছাড়াও রিয়াজ ভারতের বিখ্যাত চলচ্চিত্রকার ও অভিনেতা মহেশ মাঞ্জরেকার এর ইট ওয়াজ রেইনিং দ্যাট নাইট নামে একটি ইংরেজী চলচ্চিত্রে অভিনয় করেছেন। এই চলচ্চিত্রে রিয়াজ বলিউডের খ্যাতনামা অভিনেত্রী সুশমিতা সেনের সাথে কাজ করেছেন।
বাংলাদেশের চলচ্চিত্র জগতে তাঁর অনন্যা অবদানের জন্য বাংলাদেশ সরকার তাঁকে তিনবার জাতীয় চলচ্চিত্র পুরস্কারের শ্রেষ্ঠ চলচ্চিত্র অভিনেতার পূরস্কারে ভূষিত করে, যা হচ্ছে যথাক্রমে দুই দুয়ারী (২০০০), দারুচিনি দ্বীপ (২০০৭) এবং কি যাদু করিলা (২০০৮)। তিনি সুস্থ ছবির যোদ্ধা হিসেবেও একটি বিশেষ পরিচিতি লাভ করেন। ২২শে মার্চ ২০১৩ সালে মুক্তি পায় গাজী মাহবুব পরিচালিত "শিরি ফরহাদ"।
রিয়াজ অভিনীত সর্বশেষ মুক্তিপ্রাপ্ত চলচ্চিত্র "লোভে পাপ পাপে মৃত্যু" এটি মুক্তি পায় ২০১৪ সালের ১৪ ফেব্রুয়ারী বিশ্ব ভালোবাসা দিবসে যা সোহানুর রহমান সোহান পরিচালনা করেন।
দীর্ঘ পাঁচ বছর বিরতি দিয়ে আবারো চলচ্চিত্রে অভিনয়ে ফিরেছেন রিয়াজ। "সুইটহার্ট" নামের এই চলচ্চিত্রের একটি অতিথি চরিত্রে 'সাইকো"র ভূমিকায় অভিনয় করবেন তিনি। ওয়াজেদ আলী সুমনের পরিচালনায় এই চলচ্চিত্রে আরও অভিনয় করবেন বিদ্যা সিনহা সাহা মীম এবং বাপ্পি চৌধুরী।
রিয়াজ অভিনীত উল্লেখযোগ্য চলচ্চিত্র হলো: "প্রাণের চেয়ে প্রিয়" ও "হৃদয়ের আয়না" (১৯৯৭), "ভালবাসি তোমাকে", "পৃথিবী তোমার আমার", "বুক ভরা ভালোবাসা" ও "কাজের মেয়ে (১৯৯৮), "বিয়ের ফুল" ও "স্বপ্নের পুরুষ" (১৯৯৯), "এ বাঁধন যাবেনা ছিঁড়ে", "সাবধান" ও "ভয়ঙ্কর বিষু" (২০০০), "হৃদয়ের বন্ধন", "শ্বশুরবাড়ী জিন্দাবাদ" ও "মিলন হবে কতো দিনে" (২০০১), "প্রেমের তাজ মহল", "নিঃশ্বাসে তুমি বিঃশ্বাসে তুমি", "ও প্রিয়া তুমি কোথায়" ও "সুন্দরী বধু" (২০০২), "মাটির ফুল", "ভালবাসা কারে কয়", "মনের মাঝে তুমি ও "জামাই শ্বশুর" (২০০৩),"স্বপ্নের বাসর", "রং নাম্বার" ও "ছোট্ট একটু ভালবাসা" (২০০৪), "মোল্লা বাড়ীর বউ" (২০০৫), "হৃদয়ের কথা" (২০০৬), "আকাশ ছোঁয়া ভালোবাসা" ও "তোমাকেই খুঁজছি" (২০০৮), "মন বসেনা পড়ার টেবিলে" (২০০৯), এবং "বাজাও বিয়ের বাজনা" (২০১০)।
বাংলা সাহিত্যে নির্মিত কিছু চলচ্চিত্রে অভিনয় করেছেন তিনি এগুলো হলো "দুই দুয়ারী" (২০০০), "সুন্দরী বধু" (২০০২), "মেঘের পরে মেঘ: Clouds After Cloud", "শ্যামল ছায়া: The Green Shadow" ও "শাস্তি: Punishment" (২০০৪), "হাজার বছর ধরে: Symphony of Agony" (২০০৫), "খেলাঘর: Dollhouse" ও "বিদ্রোহী পদ্মা" (২০০৬), "দারুচিনি দ্বীপ" ও "একজন সঙ্গে ছিল" (২০০৭) এবং "মধুমতি" (২০১১)। এছাড়াও রিয়াজ বিকল্প ধারার কয়েকটি চলচ্চিত্রে অভিনয় করেছেন যেমন "টক ঝাল মিষ্টি" (২০০৪), " না বোলনা: Don't Say No" ও "বকুল ফুলের মালা" (২০০৬), "মেঘের কোলে রোদ: Sunshine In The Clouds", "কি যাদু করিলা" ও "চন্দ্রগ্রহণ: The Lunar Eclipse" (২০০৮), "এবাদত: The Worship" (২০০৯), "কুসুম কুসুম প্রেম" (২০১১) উল্লেখযোগ্য।
বলরাম মন্দির
রামকৃষ্ণ মঠ, বলরাম মন্দির হল রামকৃষ্ণ মঠ ও মিশনের একটি শাখাকেন্দ্র ও রামকৃষ্ণ মন্দির। এটি উত্তর কলকাতার বাগবাজার অঞ্চলে অবস্থিত। বলরাম মন্দির রামকৃষ্ণ মিশনের বাংলা মুখপাত্র "উদ্বোধন" পত্রিকার প্রধান কার্যালয় উদ্বোধন বাটী, রামকৃষ্ণ সারদা মিশন ভগিনী নিবেদিতা বালিকা বিদ্যালয় ও গিরিশচন্দ্র ঘোষের বাড়ির কাছে অবস্থিত। ১৮৯৭ সালের ১ মে এই বাড়িতেই স্বামী বিবেকানন্দ রামকৃষ্ণ মিশন প্রতিষ্ঠা করেছিলেন।
বলরাম মন্দির রামকৃষ্ণ পরমহংসের শিষ্য বলরাম বসুর বাড়ি ছিল। রামকৃষ্ণ পরমহংস এই বাড়িতে তাঁর কলকাতা-নিবাসী ভক্তদের সঙ্গে দেখা করতে আসতেন। সারদা দেবী ও রামকৃষ্ণ পরমহংসের অন্যান্য শিষ্যরাও এই বাড়িতে বাস করেছেন।
যে ঘরে রামকৃষ্ণ পরমহংস তাঁর শিষ্যদের সঙ্গে দেখা করতেন, সেটি এখন ঠাকুরঘর। সারদা দেবী যে ঘরে বাস করতেন, সেই ঘরটিতে একটি সিংহাসনে সারদা দেবীর ফটোগ্রাফ রেখে পূজা করা হয়। বলরাম মন্দিরে আরও একটি ঠাকুরঘর আছে। এখানে বলরাম বসুদের পারিবারিক গৃহদেবতা জগন্নাথ, বলরাম ও সুভদ্রার পূজা হয়। বলরাম মন্দিরের বারান্দায় একটি কাঠের ছোটো রথ রক্ষিত আছে। এই রথে বলরাম মন্দিরে রথযাত্রা উৎসবের আয়োজন করা হয়। উক্ত রথটি রামকৃষ্ণ পরমহংসও টেনেছিলেন বলে জানা যায়।
ব্যাটিং (ক্রিকেট)
ব্যাটিং ক্রিকেট খেলায় ব্যবহৃত একটি পরিভাষা। ব্যাটিং কলা-কৌশল একধরনের শিল্প যা ক্রিকেট ব্যাটের সাহায্যে ক্রিকেট বলকে আঘাতের মাধ্যমে রান সংগ্রহ করা হয় অথবা নিজের উইকেট রক্ষার কাজে ব্যবহার করা হয়। একজন খেলোয়াড় যদি বর্তমানে ব্যাটিং অবস্থায় থাকেন, তাহলে তিনি ব্যাটসম্যান হিসেবে চিহ্নিত হবেন। বলকে আঘাত করার কৌশলকে শট বা স্ট্রোক নামে অভিহিত করা হয়। স্পেশালিস্ট ব্যাটসম্যান পরিভাষাটি সচরাচর শুধুমাত্র ব্যাটিংয়ে পারদর্শী খেলোয়াড়ের ক্ষেত্রে ব্যবহার করা হয়। এক্ষেত্রে তাকে ব্যাটসম্যানরূপে অভিহিত করা হয়ে থাকে। এছাড়াও, ব্যাটিংয়ে অংশগ্রহণকারী সকল খেলোয়াড়কেই ব্যাটসম্যান বলা হয়। একইভাবে স্পেশালিস্ট বোলার পরিভাষাটি শুধুমাত্র বোলিংয়ে পারদর্শী খেলোয়াড়ের ক্ষেত্রে ব্যবহার করা হয়। যদি একজন ব্যাটসম্যান ব্যাটিং এবং বোলিং - উভয় বিভাগেই সমান পারদর্শিতা অর্জন করেন, তাহলে তিনি অল-রাউন্ডারের মর্যাদা পান।
মহিলাদের ক্রিকেটে অংশগ্রহণকারী ব্যাটসম্যানকে ব্যাটসওম্যান পরিভাষা থাকলেও তাকে ব্যাটার নামে অভিহিত করা হয়। কিন্তু পুরুষবাচক শব্দ ব্যাটসম্যান পুরুষ ও নারী উভয় ধরনের ক্রিকেটে ব্যাপকভাবে ব্যবহার করা হয়। ডন ব্রাডম্যান, সচিন তেন্ডুলকর বিশ্ব ক্রিকেট ইতিহাসে শীর্ষস্থানীয় ব্যাটসম্যানরূপে পরিচিত ব্যক্তিত্ব।
ব্যাটিংকারী দলের প্রত্যেক ব্যাটসম্যানেরই মুখ্য উদ্দেশ্য থাকে কিভাবে নিরাপদে বোলারের বিরুদ্ধে ব্যাট করে রান সংগ্রহ করা যায়। সেলক্ষ্যে ব্যাটসম্যানকে অবশ্যই বোলারের কৌশল, ফিল্ডারদের অবস্থান, পিচের অবস্থা, নিজের শক্তিমত্তা ও দূর্বলতাসহ বিভিন্ন দিকসম্পর্কে অবহিত হতে হয়। বোলারের বিভিন্নভাবে বল ছোঁড়ার সাথে তাল মিলিয়ে নির্দিষ্ট দিকে বলকে ঠেলে দিয়ে সর্বনিম্ন আউটের ঝুঁকি নিয়ে ব্যাটসম্যানকে অগ্রসর হতে হয়। এ সফলতা অর্জনে গভীর মনোযোগ ও কলা-কৌশল অবলম্বন করতে হয়। খেলার অবস্থার উপর ব্যাটসম্যানের আগ্রাসী ভূমিকা ও কৌশল নির্ভরশীল। রান রেট ও নিজের উইকেট হারানোর হিসাব-নিকাশ এর সাথে জড়িত। টি২০ ক্রিকেট, টেস্ট ক্রিকেট ও একদিনের আন্তর্জাতিক ক্রিকেট - এ তিনধরণের আন্তর্জাতিক ক্রিকেটে ব্যাটিংয়ের কৌশল ভিন্নতর হয়ে থাকে।
ব্যাটসম্যানের দাঁড়ানোর উপর পায়ের অবস্থান নির্ভরশীল। এর উপরই তার আউট হওয়া নির্ভর করে। আদর্শভাবে পায়ের অবস্থান হতে হবে আরামপ্রদ, স্বতঃস্ফূর্ত এবং ভারসাম্যপূর্ণ। দুই পায়ের ব্যবধান হবে সমান্তরালে ফাঁক রেখে ৪০ সেন্টিমিটার দূরত্বে। পাশাপাশি সম্মুখের কাঁধ উইকেট বরাবর, মাথা বোলারের দিকে, ওজন সমান ও ভারসাম্য এবং ব্যাট পিছনের পায়ের পাতার কাছে। বল ছোড়া হলে ব্যাটসম্যান তার ব্যাটকে উপরে তুলবনে ও স্ট্রোক মারবেন। প্রয়োজনে নিজস্ব ওজনকে কাজে লাগিয়ে ও পায়ের উপর নির্ভর করে বলে প্রয়োগ করবেন। এরফলে তিনি সহজেই বলকে গন্তব্যস্থানে প্রেরণ করতে পারবেন যা বোলারের হাত থেকে নিক্ষিপ্ত হয়েছিল। সাইড-অন স্ট্যান্স একটি সাধারণ বিষয় হলেও শিবনারায়ণ চন্দরপলের ন্যায় কিছুসংখ্যক আন্তর্জাতিকমানের ব্যাটসম্যান ওপেন অথবা স্কয়ার অন স্ট্যান্স ব্যবহার করে থাকেন।
যতদূর সম্ভব দলীয় রানকে উঁচুতে নিয়ে যাওয়ার পদক্ষেপ টেস্ট ক্রিকেটে লক্ষ্য করা যায়। এ স্তরের ক্রিকেটে ওভার সংখ্যা সীমাহীন থাকে। ফলে একজন ব্যাটসম্যান রান সংগ্রহের জন্য যথেষ্ট সময় পেয়ে থাকেন। পাঁচদিনব্যাপী টেস্টের প্রতিদিন সাধারণতঃ ৯০ ওভার খেলা হয়। উদ্বোধনী ব্যাটসম্যানদ্বয়রূপে তাদের কলা-কৌশল ও উইকেট রক্ষায় সক্ষমতাকে যাচাইপূর্বক মাঠে নামানো হয়। সকালে শুরু হওয়া ইনিংসের প্রথম ১-২ ঘন্টা সাধারণতঃ বোলিংয়ের জন্য চমৎকার সময়। পেস ও পিচে বাউন্স তোলা যায় এবং বলকে বাতাসের সাহায্য কাজে লাগানো যায়।
কুকুরাজা
কুকুরাজা ওড্ডিয়ান রাজ্যের রাজা ইন্দ্রভূতির সমসাময়িক বজ্রযান বৌদ্ধধর্মের একজন তান্ত্রিক ছিলেন।
তিব্বতী বৌদ্ধধর্মের র্ন্যিং মা ধর্মসম্প্রদায়ের প্রবাদ অনুসারে তিব্বতী বর্ষপঞ্জীর ভূমি বানরের নামাঙ্কিত বছরে ইন্দ্রভূতি বা রাজা জা আকাশ থেকে জাদুবলে নিজের প্রাসাদ্র ছাদে পড়ে যাওয়া মন্ত্রযান গ্রন্থ থেকে শিক্ষা লাভ করেন। এই গ্রন্থ থেকে ইন্দ্রভূতি কুকুরাজাকে বহির্তন্ত্রযান শিক্ষাদান করেন। এই জ্ঞানলাভ করে তিনি গুহ্যগর্ভতন্ত্র অধ্যয়ন করেন এবং মহাযোগযানকে আঠারোটি তন্ত্রপিটকে ভাগ করে ইন্দ্রভূতিকে সেই জ্ঞানদান করেন।
সমর সেন
সমর সেন (; (জন্ম: ১০ অক্টোবর, ১৯১৬ - মৃত্যু: ২৩ আগস্ট, ১৯৮৭) ছিলেন একজন উল্লেখযোগ্য বাংলাভাষী স্বাধীনতা-উত্তর কালের ভারতীয় কবি এবং সাংবাদিক। তিনি বিখ্যাত সাহিত্যিক ও শিক্ষাবিদ দীনেশচন্দ্র সেনের পৌত্র।
তিনি কলকাতা বিশ্ববিদ্যালয়ের অধীন স্কটিশ চার্চ কলেজের স্নাতক ছিলেন। ইংরেজি বিষয়ে এম.এ পরীক্ষায় বিশ্ববিদ্যালয়ে প্রথম শ্রেনীতে, প্রথম হন তিনি।
তিনি কর্মজীবনে কিছুকাল অধ্যাপনা ছাড়া বাকি জীবন পেশাগতভাবে যুক্ত ছিলেন সাংবাদিকতার সংগে। স্টেটসম্যান পত্রিকার সহ সম্পাদক ছিলেন। ১৯৫৭ সালে অনুবাদকের কাজ নিয়ে সোভিয়েত ইউনিয়ন যান। বহু রাশিয়ান সাহিত্যের বাংলা অনুবাদ তার কীর্তি। ১৯৬১ সালে দেশে ফিরে একটি বিজ্ঞাপনী সংস্থায় কাজে যোগদান করেন। তারপর হিন্দুস্থান স্ট্যান্ডার্ড পত্রিকায় কাজ করেছেন। মতের অমিল হহওয়ায় সেই চাকরি ছেড়ে দেন এবং হুমায়ুন কবিরের ইংরেজি পত্রিকা 'নাও' এর সম্পাদকের দায়িত্ব পালন করেন। এখানেও মতবিরোধ দেখা দিলে নিজেই ফ্রন্টিয়ার নামক ইংরেজি পত্রিকা প্রকাশ করতে থাকেন। এছাড়াও দিল্লির অল ইন্ডিয়া রেডিওর সংবাদ বিভাগে কিছুকাল কাজ করেছেন। মৃত্যুর পূর্ব পর্যন্ত প্রতিষ্ঠাতা সম্পাদক হিসেবে দায়িত্ব পালন করেছেন "Frontier" নামের প্রগতিশীল পত্রিকার।
৭১ বছরের জীবনে তিনি কাব্যসাধনা করেন মাত্র ১২ বছর, ১৯৩৪ থেকে ১৯৪৬ সাল পর্যন্ত। এই কালপর্বেই তাঁর পাঁচটি কাব্যগ্রন্থ প্রকাশিত হয়। তাঁর কাব্যগ্রন্থগুলো হচ্ছে "কয়েকটি কবিতা" (১৯৩৭), "গ্রহণ" (১৯৪০), "নানা কথা" (১৯৪২), "খোলা চিঠি" (১৯৪৩) এবং "তিন পুরুষ" (১৯৪৪)। তাঁর কবিতাসংগ্রহ "সমর সেনের কবিতা" ১৯৫৪ সালে প্রকাশিত হয়। 'কবিতা' পত্রিকার সম্পাদক ছিলেন। নগর জীবনের ক্লেদ ও ক্লান্তি, মধ্যবিত্ত জীবনের প্রতি অবজ্ঞা এবং সংগ্রামী গণচেতনাকে তিনি কাব্যে রূপ দিয়েছেন। কাব্যের সংখ্যা তুলনামূলক কম হলেও ব্যতিক্রমী ও নিজস্ব বৈশিষ্টতায় অনন্য। রোমান্টিকতা বর্জিত তীক্ষ্ণ ভাষা প্রয়োগে সাহিত্যজগতে আলোড়ন সৃষ্টি করেছিল। স্বাধীনোত্তর কালে বিপ্লবী বামপন্থী চিন্তাধারার সমর্থক ছিলেন তিনি।
"বাবু বৃত্তান্ত" (১৯৭৮)।
তোন্ডাইনাড়ু
তোন্ডাইনাড়ু (তামিল: தொண்டைநாடு) হল একটি ঐতিহাসিক অঞ্চল। এটি তামিলনাড়ু রাজ্যের উত্তর অংশে অবস্থিত। প্রাচীন পল্লব সাম্রাজ্য যে অঞ্চলে অবস্থিত ছিল সেই অঞ্চলের ৭টি জেলা তোন্ডাইনাড়ুর অংশ। তোন্ডাইনাড়ুর প্রকৃত সীমানা নিয়ে মতভেদ আছে। কেউ কেউ চেন্নাই, তিরুভাল্লুর, কাঞ্চীপুরম, তিরুভান্নামালাই ও ভিল্লুপুরাম জেলার উত্তরাঞ্চলকে এই অঞ্চলের অন্তর্ভুক্ত করে ভিল্লুপুরমের দক্ষিণাঞ্চল, পুদুচেরি কেন্দ্রশাসিত অঞ্চল ও কোড্ডালুর জেলাকে “নাদুনাড়ু” নামে এক পৃথক অঞ্চলের অন্তর্ভুক্ত করেন। কেউ কেউ ভেলোর জেলা ও নাদুনাড়ু অঞ্চলটি সম্পূর্ণ তোন্ডাইনাড়ুর অন্তর্ভুক্ত করতে চান। অন্ধ্রপ্রদেশ রাজ্যের চিত্তুর ও নেল্লোর জেলাদুটিও এই অঞ্চলের অন্তর্গত।
প্রাচীনকালে এই অঞ্চল ইরুলার ও ররবর নামে দুই উপজাতির অধীনে ছিল। খ্রিস্টীয় প্রথম শতাব্দীতে এই অঞ্চল চোম সাম্রাজ্যের অধীনে আসে। তোন্ডাইনাড়ুর রাজধানী ছিল কাঞ্চীপুরম। প্রাচীনকালে এখানে একটি বৌদ্ধ বিশ্ববিদ্যালয় ছিল।
খ্রিস্টীয় তৃতীয় শতাব্দীতে তোন্ডাইনাড়ু ইলান্দিরাইয়ানের অধীনে আসে। তিনিই প্রথম রাজা যিনি “তোন্ডাইমন” উপাধি ব্যবহার করেছিলেন। পি. টি. শ্রীনিবাস আয়েঙ্গার তাঁকে পল্লব সামন্তরাজা হিসেবে উল্লেখ করেছেন। মধ্যযুগীয় পল্লব সাম্রাজ্য অন্ধ্র ও উত্তর তামিলনাড়ু জুড়ে প্রসারিত ছিল। খ্রিস্টীয় চতুর্থ থেকে নবম শতাব্দী পর্যন্ত তাঁদের রাজধানী ছিল কাঞ্চীপুরম। প্রাচীন রাজা আদোনদাই এই অঞ্চল জয় করে ভেল্লারাদের শ্রীশৈলম থেকে এখানে আনেন।
কাবেরী অববাহিকার উত্তরে তোন্ডাইনাড়ু অবস্থিত। দ্বিতীয় চোল রাজা আদিত্য (৮৭১-৯০৭) কাঞ্চীপুরমের পল্লব বাহিনীকে পরাজিত করে এই অঞ্চল জয় করেন।
কাঞ্চীপুরম পঞ্চায়েত সমিতি
কাঞ্চীপুরম পঞ্চায়েত সমিতি হল ভারতের তামিলনাড়ু রাজ্যের কাঞ্চীপুরম জেলার একটি পঞ্চায়েত সমিতি। এই পঞ্চায়েত সমিতির সদর কাঞ্চীপুরম।
২০১১ সালের জনগণনা অনুসারে কাঞ্চীপুরম পঞ্চায়েত সমিতির জনসংখ্যা ৪৯৭,১৪৯। এর মধ্যে ২৪৮,৬৩২ জন পুরুষ ও ২৪৮,৫১৭ জন মহিলা। লিঙ্গানুপাত প্রতি ১০০০ পুরুষে ১০০০ জন। ৬ বছর বয়সের নিচে শিশুদের মধ্যে ২৪,৩০১ জন পুরুষ ও ২৩,৭৩৭ জন মহিলা।
রিড হফম্যান
রিড গ্যারেট হফম্যান (৫ই আগস্ট, ১৯৬৭) একজন মার্কিন উদ্যোক্তা এবং গ্রন্থপ্রণেতা। তিনি লিঙ্কডইন এর সহ-প্রতিষ্ঠাতা।
হফম্যান স্ট্যানফোর্ডে জন্মগ্রহণ করেন এবং বার্কলেতে বেড়ে উঠেন। তিনি স্ট্যানফোর্ড বিশ্ববিদ্যালয় থেকে ১৯৯০ সালে বিএসসি ডিগ্রি লাভ করেন এবং অক্সফোর্ড বিশ্ববিদ্যালয় থেকে ১৯৯৩ সালে এমএ ডিগ্রি অর্জন করেন।
নরম্যান আব্রামসন
নরম্যান ম্যানুয়েল আব্রামসন একজন মার্কিন প্রকৌশলী এবং কম্পিউটার বিজ্ঞানী।
নরম্যান ১৯৩২ সালের ১ এপ্রিল ম্যাসাচুসেটসের বোস্টনে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৫৩ সালে পদার্থবিজ্ঞানে ব্যাচেলর অব আর্টস, ইউনিভার্সিটি অব ক্যালিফোর্নিয়া, লস অ্যাঞ্জেলস থেকে ১৯৫৫ সালে পদার্থবিজ্ঞানে মাস্টার অব আর্টস এবং স্ট্যানফোর্ড বিশ্ববিদ্যালয় থেকে ১৯৫৮ সালে তড়িৎ প্রকৌশলে পিএইচডি ডিগ্রি অর্জন করেন। তিনি ১৯৫৫ থেকে ১৯৬৫ সাল পর্যন্ত স্ট্যানফোর্ড বিশ্ববিদ্যালয় এ শিক্ষকতা করেন। তিনি ১৯৬৮ থেকে ১৯৯৪ সাল পর্যন্ত ইউনিভার্সিটি অব হাওয়াই এর তড়িৎ প্রকৌশল ও কম্পিউটার বিজ্ঞানের শিক্ষক হিসেবে কর্মরত ছিলেন।
রোচেস্টার বিশ্ববিদ্যালয়
রোচেস্টার বিশ্ববিদ্যালয় নিউ ইয়র্কের রোচেস্টারে অবস্থিত একটি বেসরকারি বিশ্ববিদ্যালয়। এই বিশ্ববিদ্যালয় উপস্নাতক ও স্নাতক উভয় ধরণের ডিগ্রি প্রদান করে। এই বিশ্ববিদ্যালয়ের ছটি অনুষদ রয়েছে।
এই বিশ্ববিদ্যালয়টি ১৮৫০ সালে প্রতিষ্ঠিত হয়।
এডয়ার্ড কেলভিন কেন্ডাল
এডয়ার্ড কেলভিন কেন্ডাল একজন মার্কিন রসায়নবিজ্ঞানী। তিনি ১৯৫০ সালে চিকিৎসাবিজ্ঞানে নোবেল পুরস্কার লাভ করেন।
কেন্ডাল ১৮৮৬ সালে কানেকটিকাটে জন্মগ্রহণ করেন। তিনি কলাম্বিয়া বিশ্ববিদ্যালয় থেকে ১৯০৮ সালে ব্যাচেলর অব সায়েন্স, ১৯০৯ সালে মাস্টার অব সায়েন্স এবং ১৯১০ সালে পিএইচডি ডিগ্রি অর্জন করেন।
রাইস বিশ্ববিদ্যালয়
উইলিয়াম মার্শ রাইস বিশ্ববিদ্যালয়, যেটি রাইস বিশ্ববিদ্যালয় নামেই অধিক পরিচিত, টেক্সাসের হিউস্টনে অবস্থিত একটি বেসরকারি বিশ্ববিদ্যালয়। ১৯১২ সালে এটি প্রতিষ্ঠিত হয়। এর ছাত্র-শিক্ষক অনুপাত ৫:১।
২০১৩-১৪ ইংল্যান্ড ক্রিকেট দলের অস্ট্রেলিয়া সফর
ইংল্যান্ড ক্রিকেট দল ২০১৩-১৪ মৌসুমে অস্ট্রেলিয়া সফর করে। ৩১ অক্টোবর, ২০১৩ থেকে ২ ফেব্রুয়ারি, ২০১৪ তারিখ পর্যন্ত এ সফরের ব্যাপ্তিকাল। সনাতনী ঐতিহ্য বজায় রেখে অ্যাশেজ সিরিজে ৫টি টেস্ট ম্যাচ অনুষ্ঠিত হয়। এছাড়াও, ৫টি একদিবসীয় আন্তর্জাতিক ক্রিকেট ও ৩টি টুয়েন্টি২০ আন্তর্জাতিক ক্রিকেট অনুষ্ঠিত হয়।
২১ ডিসেম্বর, ২০১৩ তারিখে আকস্মিকভাবে গ্রেম সোয়ান আন্তর্জাতিক ক্রিকেট থেকে অবসরের ঘোষণা দেন। সোয়ানের অবসরের দুইদিন পর লেগ-স্পিনার স্কট বর্থউইক এবং অফ-স্পিনার জেমস ট্রেডওয়েলকে দলে অন্তর্ভুক্ত করার সিদ্ধান্ত নেয়া হয়।
± পরে যোগদান
ফিফথ রিপাবলিক মুভমেন্ট
ফিফথ রিপাবলিক মুভমেন্ট (; , MVR) ছিল ভেনিজুয়েলার একটি বামপন্থী, সমাজতান্ত্রিক রাজনৈতিক দল। এটি মূলত ভেনিজুয়েলার ১৯৯৮ সালে অনুষ্ঠিত রাষ্ট্রপতি নির্বাচনে সাবেক প্রেসিডেন্ট হুগো চাভেজকে সমর্থনের উদ্দেশ্যে ১৯৯৭ সালে গঠিত হয়। "ফিফথ রিপাবলিক" কথাটি বোঝায় সে- ঘটনাকে যে ১৯৯৭ সালে ভেনিজুয়েলা প্রজাতন্ত্র ইতিহাসের চতুর্থ ছিলো এবং এই আন্দোলন উদ্দেশ্য নির্ধারণ করে প্রজাতন্ত্রকে সংবিধান সভার মাধ্যমে পুনর্গঠিত করা। ১৯৯৮ সালের নির্বাচনে জেতার পর, ১৯৯৯ সালে এটি ঘটে যা ১৯৯৯ সালে ভেনিজুয়েলার সংবিধানে নেতৃত্ব দেয়।
২০১৩-১৪ অ্যাশেজ সিরিজ
২০১৩-১৪ অ্যাশেজ সিরিজ () ইংল্যান্ড ও অস্ট্রেলিয়ার মধ্যকার অনুষ্ঠিত টেস্ট ক্রিকেট সিরিজভূক্ত খেলা। সম্প্রচারসত্ত্বজনিত কারণে সিরিজটি কমনওয়েলথ ব্যাংক অ্যাশেজ সিরিজ নামে পরিচিতি পায়। গাব্বা, অ্যাডিলেড ওভাল, ওয়াকা গ্রাউন্ড, মেলবোর্ন ক্রিকেট গ্রাউন্ড এবং সিডনি ক্রিকেট গ্রাউন্ড - এ পাঁচটি মাঠে সিরিজের খেলাগুলো অনুষ্ঠিত হয়।
২০১৩-১৪ অ্যাশেজ সিরিজটি প্রথমবারের মতো পরপর অ্যাশেজ সিরিজ। পূর্বে বিশ্বকাপ ক্রিকেটের পূর্বে অনুষ্ঠিত হয়ে পরবর্তী বছর অনুষ্ঠিত হতো। অ্যাশেজ সিরিজের ইতিহাসে এটি সনাতনী ধারা ভেঙ্গে অনুষ্ঠিত হচ্ছে। পূর্বে দ্বি-বার্ষিকভিত্তিতে কিংবা ১৮ থেকে ৩০ মাসের ব্যবধানে পরের সিরিজ অনুষ্ঠিত হতো। কিন্তু ইংল্যান্ডে অনুষ্ঠিত ২০১৩ সালের অ্যাশেজ সিরিজ অনুষ্ঠানের মাত্র তিন মাস পরই এ সিরিজের আয়োজন করা হয়। ১৯৯৯ সালের ক্রিকেট বিশ্বকাপের সাথে সাংঘর্ষিক হবার কারণে পূর্ব মুহুর্তে অনুষ্ঠিত হয়েছিল। পরবর্তী অ্যাশেজ সিরিজটি ২০১৫ সালে অনুষ্ঠিত হবে ও স্বাভাবিক অবস্থায় ফিরে আসবে।
সাত বছর পর ১৭ ডিসেম্বর, ২০১৩ তারিখে পার্থে অনুষ্ঠিত ৩য় টেস্টে ১৫০ রানের ব্যবধানে জয়ের ফলে অস্ট্রেলিয়া প্রথমবারের মতো অ্যাশেজ ট্রফি করায়ত্ত্ব করে ও ৩-০ ব্যবধানে সিরিজে এগিয়ে যায়।
২৩ সেপ্টেম্বর, ২০১৩ তারিখে ১৭ সদস্যবিশিষ্ট ইংল্যান্ড দলের নাম ঘোষণা করা হয়। আয়ারল্যান্ডের সাবেক আন্তর্জাতিক বোলার বয়েড র‌্যাঙ্কিন, নিউজিল্যান্ড বংশোদ্ভূত অল-রাউন্ডার বেন স্টোকস এবং জিম্বাবুয়ে বংশোদ্ভূত গ্যারি ব্যালেন্স ইংল্যান্ডের পক্ষে টেস্টে অংশগ্রহণ না করেও ডাক পান। এছাড়াও, উদ্বোধনী ব্যাটসম্যান মাইকেল কারবেরি, স্পিন বোলার মন্টি পানেসর এবং সিমার ক্রিস ট্রেমলেটকে অংশগ্রহণের জন্য ডাকা হয়। উদ্বোধনী ব্যাটসম্যান নিক কম্পটন, স্পিন বোলার জেমস ট্রেডওয়েল এবং সিমার গ্রাহাম অনিয়নকে বাদ দেয়া হয় যারা ডারহ্যামকে চ্যাম্পিয়নশীপে সহায়তা করেছিলেন। টিম ব্রেসনানের পিঠের আঘাতপ্রাপ্তি স্বত্ত্বেও অস্ট্রেলিয়া সফরের জন্য তাকে অন্তর্ভুক্ত করা হয়। দলের একমাত্র উইকেট-কিপার হিসেবে রয়েছেন ম্যাট প্রায়র। তার অনুপস্থিতিতে জনি বেয়ারস্টো সহায়তা করবেন।
১২ নভেম্বর, ২০১৩ তারিখে অস্ট্রেলিয়া দল প্রথম টেস্টের জন্য ১২ সদস্যের নাম ঘোষণা করে। তন্মধ্যে একদিনের আন্তর্জাতিকের অধিনায়ক জর্জ বেইলিকে অন্তর্ভুক্ত করা হয়, যিনি টেস্টে অভিষিক্ত হননি।
২৫ নভেম্বর, ২০১৩ তারিখে প্রথম টেস্ট শেষে জোনাথন ট্রট শারীরিক অসুস্থতাজনিত কারণে ইংল্যান্ডের উদ্দেশ্যে অস্ট্রেলিয়া ত্যাগ করেন।
২১ ডিসেম্বর, ২০১৩ তারিখে আকস্মিকভাবে গ্রেম সোয়ান আন্তর্জাতিক ক্রিকেট থেকে অবসরের ঘোষণা দেন। সোয়ানের অবসরের দুইদিন পর লেগ-স্পিনার স্কট বর্থউইক এবং অফ-স্পিনার জেমস ট্রেডওয়েলকে দলে অন্তর্ভুক্ত করার সিদ্ধান্ত নেয়া হয়।
± পরে যোগদান
পশ্চিম সিক্কিম জেলা
পশ্চিম সিক্কিম জেলা হল ভারতের সিক্কিম রাজ্যের একটি জেলা। এই জেলার সদর শহর গেজিং। উচ্চ পার্বত্য অঞ্চলে অবস্থানের জন্য এই জেলা ট্রেকিং-এর জন্য বিশেষ প্রসিদ্ধ। পেলিং ও জোরেথাং এই জেলার অপর দুটি প্রধান শহর।
সিক্কিমের প্রাচীন রাজধানী ইউকসোম এই জেলায় অবস্থিত। ১৬৪২ সাল থেকে ৫০ বছর এই শহর ছিল সিক্কিমের রাজধানী। তারপর রাজধানী স্থানান্তরিত হয় রাবতেনস শহরে। অষ্টাদশ ও ঊনবিংশ শতাব্দীতে এই জেলা নেপালের অধীনে ছিল। গোর্খা যুদ্ধের পর এই জেলা সিক্কিমের হাতে আবার ফিরে আসে।
পশ্চিম সিক্কিম জেলায় আয়তন ১১৬৬ বর্গ কিলোমিটার। খেচেওপেরি হ্রদ এই জেলার অন্যতম আকর্ষণ। এছাড়া রাজ্যের প্রথম মঠ ডুবডি মঠও এই জেলায় অবস্থিত। কাঞ্চনজঙ্ঘা জাতীয় উদ্যানের অংশবিশেষও এই জেলায় অবস্থিত।
এই জেলার অর্থনীতির প্রধান ভিত্তি কৃষি। তবে জেলার অধিকাংশ অঞ্চলেই খাড়া ও পাথুরে ঢাল থাকার জন্য কৃষিকাজের পক্ষে অনুপযুক্ত।
এই জেলায় বেশ কয়েকটি বিদ্যুৎকেন্দ্র থাকায় নিরবিচ্ছিন্ন বৈদ্যুতিক সংযোগের সুবিধা ভোগ করে থাকে। ঘন ঘন ধস নামার ফলে এখানকার রাস্তাঘাটের অবস্থা ভাল নয়।
২০১১ সালের জনগণনা অনুসারে, পশ্চিম সিক্কিম জেলার জনসংখ্যা ১৩৬,২৯৯। এই জনসংখ্যা গ্রেনাডার প্রায় সমান। এটি ভারতের ৬৪০টি জেলার মধ্যে জনসংখ্যার বিচারে ৬০৮তম। জেলার জনঘনত্ব প্রতি বর্গকিলোমিটারে ১১৭ জন। ২০০১-২০১১ দশকে এখানে দশকীয় জনসংখ্যা বৃদ্ধির হার ১০.৫৮%। পশ্চিম সিক্কিমের লিঙ্গানুপাত প্রতি ১০০০ পুরুষে ৯৪১ জন। এই জেলার সাক্ষরতার হার ৭৮.৬৯%।
সিক্কিমের অধিবাসীরা মূলত নেপালি বংশোদ্ভুত। এছাড়া লেপচা ও ভুটিয়া উপজাতির মানুষেরাও বাস করেন। জেলার প্রধান ভাষা হল নেপালি।
এই জেলায় বিভিন্ন ধরনের উদ্ভিদ ও প্রাণী দেখা যায়। পার্বত্য অঞ্চল হওয়ার জন্য এই জেলার আবহাওয়া শীতল। ৩,৮০০ মিটারের (১২,০০০ ফুট) উপরে পাহাড়ের ঢালগুলি রডোডেনড্রন বনে ভর্তি।
১৯৭৭ সালে পশ্চিম সিক্কিম জেলায় কাঞ্চনজঙ্ঘা জাতীয় উদ্যান স্থাপন করা হয়। এই জাতীয় উদ্যানের আয়তন । এই জাতীয় উদ্যানের কিছু অংশ উত্তর সিক্কিম জেলাতে অবস্থিত।
পশ্চিম সিক্কিম জেলা দুটি মহকুমায় বিভক্ত:
গাব্বা
ব্রিসবেন ক্রিকেট গ্রাউন্ড () অস্ট্রেলিয়ার কুইন্সল্যান্ড প্রদেশের রাজধানী ব্রিসবেনের বৃহৎ আকৃতির ক্রিকেট স্টেডিয়াম। সচরাচর এ স্টেডিয়ামটি গাব্বা নামেই সর্বাধিক পরিচিত। কুইন্সল্যান্ডের উপকণ্ঠে ওলুংগাব্বা এলাকার নাম অনুসারে ‘গাব্বা’ নামের উৎপত্তি হয়েছে। ৪২,০০০ দর্শক ধারণ ক্ষমতাসম্পন্ন স্টেডিয়ামটি ১৮৯৫ সালে প্রতিষ্ঠিত হয়।
১৮৯৫ সালে নির্মিত এ স্টেডিয়ামটির ভূমি মূলতঃ ক্রিকেট খেলার মাঠের জন্য তৈরি করা হয়। ১৯ ডিসেম্বর, ১৮৯৬ তারিখে পার্লামেন্ট বনাম দ্য প্রেসের মধ্যকার প্রথম-শ্রেণীর ক্রিকেট খেলা প্রথমবারের মতো অনুষ্ঠিত হয়। এরপূর্বে ১৮৬০-এর দশকের শুরুতে এ মাঠে ক্রিকেট খেলা হলেও তা গ্রিন হিলস নামে পরিচিত ছিল। ১৯৩১ সাল পর্যন্ত এক্সিবিশন গ্রাউন্ডের সাথে প্রথম-শ্রেণীর ক্রিকেট খেলা আয়োজনের অংশীদার ছিল এ মাঠ। ৩১ জানুয়ারি থেকে ৪ ফেব্রুয়ারি, ১৯৩১ তারিখ পর্যন্ত প্রথমবারের মতো শেফিল্ড শিল্ড খেলার সময়সূচী প্রদান করলেও বৃষ্টির কারণে কোন বল ব্যতিরেকেই খেলা পরিত্যক্ত হয়। ২৭ নভেম্বর-৩ ডিসেম্বর, ১৯৩১ তারিখে অস্ট্রেলিয়া ও দক্ষিণ আফ্রিকার মধ্যকার প্রথম টেস্ট খেলার আয়োজন করা হয়।
গোয়া গাজাহ
গোয়া গাজাহ, বা এলিফ্যান্ট গুহা, ইন্দোনেশিয়ার বালি দ্বীপে উবুদ এর নিকট অবস্থিত, যা নির্মাণ করা হয় ৯ম শতাব্দীতে। এটি উপাসনার স্থান হিসেবে ব্যবহৃত হয়।
এই গুহার বাইরের অংশে বিভিন্ন ভয়ঙ্কর চেহারা বিশিষ্ট প্রাণী ও রাক্ষসের মূর্তি বিদ্যমান যা ঠিক গুহার প্রবেশদ্বারে ঢুকতে অবস্থিত। কোন এক সময়ে এখানকার প্রাথমিক প্রাণীর মূর্তি ছিল হাতীর, তাই একে ""এলিফ্যান্ট গুহা"" নামেও ডাকা হয়। এই স্থানটির নাম ১৩৬৫ সালে লিখিত জাভানিজ কবিতা ""দেসাওয়ারানা"" পাওয়া যায়। এখানে বিদ্যমান বৃহৎ স্নানাগারটিতে নির্মানের পর থেকে ১৯৫০ সাল পর্যন্ত কোন খননকাজ পরিচালনা করা হয়নি। এটি অশুভ আত্মাকে তাড়ানোর উদ্দেশ্য প্রদর্শিত হয়।
এই স্থানটি ১৯৯৫ সালের ১৯ অক্টোবর ইউনেস্কো সাংস্কৃতিক বিভাগে বিশ্ব ঐতিহ্যবাহী স্থান হিসেবে অন্তর্ভুক্ত করে।
অঁরি লা ফন্তেইন
অঁরি লা ফন্তেইন (; ; ২২শে এপ্রিল, ১৮৫৪ - ১৪ই মে, ১৯৪৩), ছিলেন বেলজিয়ান একজন আন্তর্জাতিক খ্যাতিসম্পন্ন আইনজীবি এবং আন্তর্জাতিক শান্তি ব্যুরোর প্রেসিডেন্ট। তিনি ১৯১৩ সালে শান্তিতে নোবেল পুরস্কার লাভ করেন।
লা ফন্তেইন ১৮৫৪ সালের ২২ এপ্রিল বেলজিয়ামের রাজধানী ব্রাসেলস্‌-এ জন্মগ্রহণ করেন।
অঁরি লা ফন্তেইন আইন এবং সালিশের উপর বেশ কিছু পুস্তক রচনা করেছেন:
- এছাড়াও তিনি "লা ভি ইন্টারন্যাশনাল"-এর প্রতিষ্ঠাতা।
যতীন্দ্রমোহন বাগচী
যতীন্দ্রমোহন বাগচী (; (২৭ নভেম্বর, ১৮৭৮ - ১ ফেব্রুয়ারি, ১৯৪৮) ছিলেন একজন বাঙালি কবি ও সম্পাদক।
তিনি নদীয়া জেলার জমশেরপুরে জমিদার পরিবারে (বর্তমান বাগচী জমশেরপুর) জন্মেছিলেন। তাঁর পৈতৃক নিবাস বলাগড় গ্রাম, হুগলী। তিনি তাঁর প্রথম ডিগ্রি কলকাতার ডাফ কলেজ (এখন স্কটিশ চার্চ কলেজ) থেকে নিয়েছিলেন।
তিনি সারদাচরন মিত্রের প্রাইভেট সেক্রেটারিরূপে কর্মজীবন শুরু করেন। পরে কলকাতা কর্পোরেশনে নাটোর মহারাজের প্রাইভেট সেক্রেটারি ও জমিদারির সুপারিনটেন্ডেন্ট পদে এবং কর কোম্পানি ও এফ.এন গুপ্ত কোম্পানীর ব্যবস্থাপক হিসেবে কাজ করেন।
তিনি বহু সাহিত্যিক পত্রিকায় গঠনমূলক অবদান রেখেছেন। ১৯০৯ থেকে ১৯১৩ পর্যন্ত "মানসী" পত্রিকার সম্পাদক ছিলেন। ১৯২১ এবং ১৯২২ সালে তিনি "যমুনা" পত্রিকার যুগ্ন সম্পাদক হিসেবে কাজ করেন। ১৯৪৭ থেকে ১৯৪৮ "পূর্বাচল" পত্রিকার মালিক এবং সম্পাদক ছিলেন। তার রচনায় তার সমকালীন রবীন্দ্র সাহিত্যের প্রভাব লক্ষ্য করে যায়। তাকে রবীন্দ্র পরবর্তী বাংলা সাহিত্যের একজন প্রধান সাহিত্যিক হিসেবে বিবেচনা করে হয়। বাগচি ১৯৪৮ সালের ১লা ফেব্রুয়ারী মৃত্যুবরন করেন।
পল্লী-প্রীতি যতীন্দ্রমোহন বাগচীর কবিমানসের একটি প্রধান বৈশিষ্ট্য। "পথের পাঁচালী"র বিভূতিভূষণ বন্দ্যোপাধ্যায় ও কবি জীবনানন্দ দাশের মত তাঁর কাব্যবস্তু নিসর্গ-সৌন্দর্যে চিত্ররূপময়। গ্রাম বাঙলার শ্যামল স্নিগ্ধ রূপ উন্মোচনে তিনি প্রয়াসী হয়েছেন। গ্রাম জীবনের অতি সাধারণ বিষয় ও সুখ-দুঃখ তিনি সহজ সরল ভাষায় সহৃদয়তার সংগে তাৎপর্যমণ্ডিত করে প্রকাশ করেছেন।
তাঁর কাব্যগ্রন্থসমূহের মধ্যে আছেঃ
চার্লস রিচেট
চার্লস রবার্ট রিচেট (২৫ আগস্ট ১৮৫০ – ৪ ডিসেম্বর ১৯৩৫) ছিলেন একজন ফরাসী শরীরতত্ত্ববিদ। তিনি আন্যাফাইলাক্সিস্‌ নিয়ে গবেষণার জন্য ১৯১৩ সালে চিকিত্সাবিদ্যায় নোবেল পুরস্কার লাভ করেন।
রিচেট পরাবৈজ্ঞানিক বিষয় নিয়ে গবেষণা করেন; যেগুলো তিনি "Traité de Métapsychique" (১৯২২), "Notre Sixième Sens" (১৯২৮), "L'Avenir et la Prémonition" (১৯৩১) এবং "La grande espérance" (১৯৩৩)-এ বর্ণনা করেছেন।
তার অন্যান্য কাজের মধ্যে রযেছে:
২০০৪ গ্রীষ্মকালীন অলিম্পিকে বাংলাদেশ
বাংলাদেশ গ্রিসের এথেন্সে অনুষ্ঠিত ২০০৪ গ্রীষ্মকালীন অলিম্পিকে তিনটি বিভাগে অংশগ্রহনের জন্য ৪ সদস্যের ক্রীড়াবিদ দল প্রেরণ করে।
যতীন্দ্রনাথ সেনগুপ্ত
যতীন্দ্রনাথ সেনগুপ্ত () (জন্ম: ২৬ জুন, ১৮৮৭ - মৃত্যু: ১৭ সেপ্টেম্বর, ১৯৫৪) বাংলা ভাষার কবি।
তাঁর জন্ম নদীয়া জেলার শান্তিপুরে। পৈতৃক নিবাস নদীয়ার হরিপুর গ্রামে।
তিনি ১৯১১ সালে হাওড়ার শিবপুর ইঞ্জিনিয়ারিং কলেজ থেকে স্নাতক করেন।
ইঞ্জিনিয়ারিং পাস করে নদীয়া জেলা বোর্ড ও পরে কাশিমবাজার রাজ স্টেটে কাজ করেন।
পেশাগত জীবনে তিনি ছিলেন প্রকৌশলী এবং নদীয়া জেলা বোর্ড ও কাশিমবাজার স্টেটে তিনি ওভারসীয়ার হিসেবে কাজ করেন। বাংলা কাব্যকে তিনি সনাতন ভাবালুতা ও রহস্যময়তার নিগড় থেকে মুক্ত করতে যত্নবান ছিলেন। সে-জন্য বাংলা কাব্যকে অবাস্তব কল্পনার জগৎ থেকে কঠোর বাস্তবে নিয়ে আসার ক্ষেত্রে তাকে একজন পথিকৃৎ বলা চলে। বোধগম্য কারণেই তাঁর কাব্যে ব্যাঙ্গের সুর তীব্র এবং কাব্যের নামকরণও তাই ভিন্নধর্মী।
শেষ বয়সে "ম্যাকবেথ", "হ্যামলেট", "ওথেলো", "শ্রীমদ্ভগবদগীতা", "কুমারসম্ভব" ইত্যাদির অনুবাদকাজে আত্মনিয়োগ করেছিলেন।
আলফ্রেড ওয়ের্নার
আলফ্রেড ওয়ের্নার (১২ ডিসেম্বর ১৮৬৬ - ১৫ নভেম্বর ১৯১৯) ছিলেন একজন সুইস রসায়নবিদ যিনি ইটিএইচ জুরিখ-এর শিক্ষার্থী এবং জুরিখ বিশ্ববিদ্যালয়-এ অধ্যাপক। তিনি ১৯১৩ সালে রসায়নে নোবেল পুরস্কার লাভ করেন। তিনিই প্রথম 'অজৈব রসায়নবিদ' যিনি এই পুরস্কার বিজয়ী হন এবং ১৯৭৩ সাল পর্যন্ত একমাত্র।
তিনি জুরিখ বিশ্ববিদ্যালয়ে অধ্যাপনায় যুক্ত ছিলেন।
নারো পা
নারো পা বা নারোপাদ বা নড়পাদ (১০১৬–১১০০) একজন ভারতীয় বৌদ্ধ মহাসিদ্ধ ছিলেন।
গ্যুসেপ তুচ্চি একটি সংস্কৃত পুঁথি সম্পাদনা করতে গিয়ে প্রাকৃত শব্দ নারো পা এবং একটি সংস্কৃত ঘেঁষা শব্দ নারোপাদ খুঁজে পান। পরমার্থসংগ্রহ নামক একটি সংস্কৃত পুঁথিতে নড়পাদ নামক শব্দটি পাওয়া যায়। তিব্বতীরা তাঁদের ভাষায় তাঁর নাম না-রো-পা, না-রো-পান-ছেন, না-রো-তা-পা প্রভৃতি রাখেন।
নারোপা একটি ব্রাহ্মণ পরিবারে জন্মগ্রহণ করেন। পিতার মাতার ইচ্ছাতে তিনি এক ব্রাহ্মণ কন্যাকে বিবাহ করতে বাধ্য হলেও আট বছর বিবাহিত জীবনের পর তিনি বৌদ্ধ ধর্ম গ্রহণ করে ২৮ বছর বয়সে নালন্দা বিশ্ববিদ্যালয়ে সূত্র ও তন্ত্র শিক্ষার জন্য ভর্তি হন। এরপর তিনি মহাসিদ্ধ তিলো পার নিকটে গিয়ে বারো বছর ধরে মহামুদ্রা তত্ত্ব শিক্ষালাভ করেন। নারো পা তাঁর শিক্ষা তিব্বতী অনুবাদক তথা বৌদ্ধ পন্ডিত মার-পা-ছোস-ক্যি-ব্লো-গ্রোসকে দিয়ে যান। এই বৌদ্ধ পন্ডিত ফুল্লহারী নামক স্থানে তাঁর শেষ জীবন অতিবাহিত করে ৮৫ বছর বয়সে মারা যান।
তিব্বতী বৌদ্ধধর্মের কাগ্যু ধর্মসম্প্রদায় নারো পাকে এক গুরুত্বপূর্ণ শিক্ষক হিসেবে মনে করে। তাঁদের মতে, তিলো পার কাছ থেকে নারো পা ছয়টি যোগ সম্বন্ধে জ্ঞানলাভ করে হয়ে তাঁর ছাত্র মার-পা-ছোস-ক্যি-ব্লো-গ্রোসকে দান করেন যা র্জে-ব্ত্সুন-মি-লা-রাস-পার মাধ্যমে তিব্বতীদের কাছে পৌছয়। নারো পাকে চুরাশি মহাসিদ্ধদের মধ্যে একজন বলেও বর্ণনা করা হয়ে থাকে।
শহীদ কাদরী
শহীদ কাদরী (১৪ আগস্ট ১৯৪২ - ২৮ আগস্ট ২০১৬) ছিলেন বাংলাদেশী কবি ও লেখক। তিনি ১৯৪৭-পরবর্তীকালের বাঙালি কবিদের মধ্যে উল্লেখযোগ্য যিনি নাগরিক-জীবন-সম্পর্কিত শব্দ চয়নের মাধ্যমে বাংলা কবিতায় নাগরিকতা ও আধুনিকতাবোধের সূচনা করেছিলেন। তিনি আধুনিক নাগরিক জীবনের প্রাত্যহিক অভিব্যক্তির অভিজ্ঞতাকে কবিতায় রূপ দিয়েছেন। দেশপ্রেম, অসাম্প্রদায়িকতা, বিশ্ববোধ এবং প্রকৃতি ও নগর জীবনের অভিব্যক্তি তার কবিতার ভাষা, ভঙ্গি ও বক্তব্যেকে বৈশিষ্ট্যায়িত করেছে। শহর এবং তার সভ্যতার বিকারকে তিনি ব্যবহার করেছেন তার কাব্যে। তার কবিতায় অনুভূতির গভীরতা, চিন্তার সুক্ষ্ণতা ও রূপগত পরিচর্যার পরিচয় সুস্পষ্ট।
তার প্রকাশিত কাব্যগ্রন্থ চারটি। ১৯৭৩ সালে বাংলা কবিতায় অবদানের জন্য তিনি বাংলা একাডেমি পুরস্কার অর্জন করেন। ২০১১ সালে ভাষা ও সাহিত্য বিভাগে বাংলাদেশের সর্বোচ্চ বেসামরিক পুরস্কার একুশে পদক লাভ করেন।
শহীদ কাদরী ১৯৪২ সালের ১৪ আগস্ট তৎকালীন ব্রিটিশ ভারতের (বর্তমানে ভারত) রাজধানী কলিকাতা শহরের পার্ক সার্কাসে জন্ম নেন এবং কলিকাতা শহরে তার শৈশব কাটান। পরবর্তীতে ১৯৫২ সালের দিকে দশ বছর বয়সে তিনি পূর্ব পাকিস্তানের (বর্তমানে বাংলাদেশ) রাজধানী ঢাকায় চলে আসেন। এরপর প্রায় তিন দশক তিনি ঢাকা শহরে অবস্থান করেন এবং ১৯৭৮ সাল থেকে প্রবাসজীবন শুরু করেন। তিনি বার্লিন, লন্ডন, বোস্টন এবং মৃত্যুর পূর্ব পর্যন্ত নিউইয়র্কে বসবাস করেছেন।
এগারো বছর বয়সে ১৯৫৩ সালে তিনি ‘পরিক্রমা’ শিরোনােম তার প্রথম কবিতা রচনা করেন যা মহিউদ্দিন আহমদ সম্পাদিত ‘স্পন্দন’ কাগজে ছাপা হয়েছিল। এরপর ‘জলকন্যার জন্য' শিরোনামে কবিতা লিখেন, এবং একই কাগজে ছাপতে দেন। এভাবে নিয়মিত অনিয়মিতভাবে তার কবিতা লেখা চলতে থাকে। পঁচিশ বছর বয়সে ১৯৬৭ সালে ছাপা হয় তার প্রথম কাব্যগ্রন্থ "উত্তরাধিকার"। এরপর ১৯৭৪ সালে "তোমাকে অভিবাদন প্রিয়তমা", "কোথাও কোনো ক্রন্দন নেই" এবং প্রবাসে থাকাকালীন সময়ে রচিত কবিতা নিয়ে ২০০৯ সালে কাব্যগ্রন্থ "আমার চুম্বনগুলো পৌঁছে দাও" প্রকাশিত হয়।
তার প্রকাশিত গ্রন্থ সংখ্যা চারটি এবং এই গ্রন্থে সন্নিবেশিত কবিতার সংখ্যা ১২২টি। পরবর্তীতে তিনি আরও চারটি কবিতা লিখেন যার তিনটি ছাপা হয় "কালি ও কলম" সাহত্যি পত্রিকায় আর একটি "প্রথম আলো ঈদ সংখ্যায়"; এবং সব মিলিয়ে তার কবিতা সংখ্যা ১২৬টি।
২০১৬ সালের ২৮ আগস্ট নিউ ইয়র্কের নর্থ শোর বিশ্ববিদ্যালয় হাসপাতালে চিকিৎসাধীন অবস্থায় স্থানীয় সময় সকাল ৮টা ২০ মিনিটে ৭৪ বছর বয়সে তিনি মৃত্যুবরণ করেন।
জুরিখ বিশ্ববিদ্যালয়
জুরিখ বিশ্ববিদ্যালয় (UZH, ), জুরিখ শহরে অবস্থিত সুইজারল্যান্ডের সর্ববৃহত্ বিশ্ববিদ্যালয় যার মোট শিক্ষর্থী সংখ্যা ২৬ হাজারেরও অধিক। এটি ১৮৩৩ সালে ধর্মতত্ত্ব, আইন, চিকিত্সা বিষয়ক মহাবিদ্যালয় এবং নতুন একটি বিভাগ দর্শন সংযুক্ত হয়ে প্রতিষ্ঠিত হয়।
বর্তমানে, এই বিশ্ববিদ্যালয়ে মানবিক, অর্থনীতি, ধর্মতত্ত্ব, আইন, চিকিত্সা, বিজ্ঞান এবং পশুরোগতত্ত্ব সংশ্লিষ্ট বিভিন্ন বিভাগ রয়েছে। এই প্রতিষ্ঠানটিতে সুইজারল্যান্ডের অন্য যেকোন বিশ্ববিদ্যালয়ের তুলনায় অনেক বেশি বিষয়ে শিক্ষার সুযোগ রয়েছে।
আন্তর্জাতিক শান্তি ব্যুরো
আন্তর্জাতিক শান্তি ব্যুরো (IPB) (), পৃথিবীর সবচেয়ে পুরাতন আন্তর্জাতিক শান্তি সংঘ যেটি ১৮৯১ সালে প্রতিষ্ঠিত হয়েছে।
এই প্রতিষ্ঠানটি ১৯১০ সালে ""বিভিন্ন দেশের শান্তি সংস্থাগুলোর মধ্যে একটি মধ্যাস্থতাকারী হিসেবে [কর্মকান্ডের জন্য]"" শান্তিতে নোবেল পুরস্কার লাভ করে। ১৯১৩ সালে এর 'প্রধান' হিসেবে কার্যকর অবদান রাখার জন্য অঁরি লা ফন্তেইন-ও শান্তিতে নোবেল পুরস্কার লাভ করেন। ২০১২ সাল পর্যন্ত, বিভিন্ন ক্ষেত্রে নোবেল পুরস্কার বিজয়ী আরো এগারো জন ব্যক্তিও এই প্রতিষ্ঠানের সদস্য হিসিবে অন্তর্ভুক্ত ছিলেন।